Sing jenenge wong iku mesti rau ngiler, nah iler iku maeng opo? iler iku termasuk kayok banyu sing metu teko lambene menungso pas turu, yo modele iku koyok idu, tapu ora muroh ambek beninge pol terus rodok kentel saitik timbang idu. Nah iku nag kenek wong mesti wong sing kenek bakale jemebere setengah mati mergo ambune barnag yo ono sing ora enak ngalah-ngalahi idune menungso. Nah sak liyane iku mesto roto-roto wong iku jijik nak delok sing jenenge iler maeng opo maneh sampek kenek yo tambah ora karoan jemeberi. Mangkane nag ono iler iku nag iso ojo sampek kenek soale iku termasuk barang yo iso diarani rusoh ambek mangkelno.


Roto-roto wong nag delok sing jenenge coro ambek uler iku nag gak wedi yo jijik, opo maneh bocah wedok tambah megilan oleh wedio ambek jijik. Nah sing garai jijik jarene koncoku sing wedi ambek coro maeng iku ngomong nag sing garai jijik iku kewane sing rusohan, ambek ora resikan, terus bentuke iku sing garai wong keri ambek nyabe nag delok kewane maeng. Terus sak liyane iku warnae sing jeke teletonge sapi sing marakno wong mangkel ambek jember. Mari ngunu ambune barang yo ora enake megilan sing garai wong-wong nag marek kewan iku plekien mergo ambene sing ora enak maeng. Dadi yo ora gauk nag akeh wong sing jember ambek kewan iku maeng.


Yen awak dhewe diguyoni neng kelas kui, dudu artine awak dhewe mesthi ngelakoke hal sing salah. Makane awak dhewe kudune ora usah ngeroso isin. Wong-wong sing ketoke guyoni awak dhewe kui sebenere mungkin mung pengen gawe kelas dadi rame wae. Mungkin, pas kui suasana kelas lagi spaneng banget mergo arep ujian. Konco-konco neng kelas uga dadi ora kerep meneh kumpul. Dadi ono wong sing inisiatif gawe momen kui supoyo konco-konco liyane seneng. Awak dhewe kudu duwe pola pikir kui ben awak dhewe ora gampang lara ati pas diguyoni. Ora mung pas neng kelas, nanging iso uga neng kondisi liyane neng jobo kelas.


Perilaku kriminal kui ono neng sekitarane awak dhewe. Mungkin awak dhewe ora tau delok langsung. Nanging yen awak dhewe delok TV utowo ngerongke omongan tonggo, ono wae berita kriminal kui. Awak dhewe mungkin bakal ngeroso wedi yen kui kedaden langsung neng awak dhewe. Yen misale awak dhewe ditodong kanggo lading utowo pistol kui ono beberapa hal sing iso awak dhewe lakoke. Sing kesiji, awak dhewe kudu tetep kalem lan ora kemerungsung. Awak dhewe iso narik napas alon-alon supoyo pikirane dhewe ayem. Sing keloro, awak dhewe ngelakoke opo sing dikon karo penjahate kui. Perkoro bondo kui, iso digolek meneh. Sing ketelu, awak dhewe iso ngamati sekitare dhewe. Awak dhewe mung entuk mlayu yen kondisisine memungkinan, yeng ngeroso gamang mending tetep meneng.


Akeh wong sing rodok mangkel ambek ngeroso jember karo sing jenenge mutah, opo maneh ambek mutahe yo tambah mangkele pol. Nah Ulan wingi pas aku dolan nang kota Gudeg, aku iku jajal numpak bis ora sepur, pas nang jero bis tibake bise wes apik-apik ora koyok disek sing isek campur wong rokokan ora karoan. Mari ngunu fasilitasi yo luwong rodok apik. Tapi sing garai eman iku tivine ora kenek diputer soale durung ditukokno STB. Tapi pas mulai mlaku bise maeng paling sekitar telong poloan menit. Moro-moro ono bocah cilik sing pas nang ngarepku iku mutah-mutah ambek raine abange pol. Nah wong sing nang pinggire langsung jekutut koyok pitik gering nang kurungan. Yo paling wonge jember karo perkoro koyok ngunuku.


Dino iku Fafa lagi enak-enak nyapu halaman omahe koyok biasa. Moro-moro, de’e midak kulit gedhang sing marakno de’e kepleset. De’e tibo ambek posisi nggeblak, tapi sing lara iku bagian pinggul e. Untung ae ibuke langsung ndelok dan nelpon ambulans gawe disusul. Gak suwe, ambulans iku teko dan nggowo Fafa nang Rumah Sakit. Pas nang UGD dan diperikso kabeh, dokter langsung ngomong nek bagian tulang pinggul e putung dan kudu operasi gawe nyambungno maneh. Fafa langsung nolak pol polan dan njaluk nang sangkal putung ae. Ibuke langsung nyeneni Fafa soale malah njaluk nang sangkal putung sing gak jelas, dan langsung nyetujui gawe dilakoni operasi nang dokter. Fafa langsung panik lah, soale de’e temenan kate dioperasi, sopo sing gak wedi kan ya.


Awak dhewe ora usah mikirke sing aneh-aneh yen arep operasi. Kui malah iso gawe, awak dhewe ora tenang. Yen awak dhewe ora tenang kui, awak dhewe biasane malah angel turune. Yen turune awak dhewe ora cukup, iso-iso malah ono perkoro pas awak dhewe operasi lan kepekso nunda jadwal operasine. Yen operasine diundur, awak dhwe luwih suwe lagi marine. Yen ora mari-mari, awak dhewe bakal tetep ono neng rumah sakit terus. Makin suwe neng rumah sakit kui, artine awak dhewe kudu ngetoke biaya sing luwih akeh meneh lan bakal ngerpoti wong-wong luwih suwe meneh. Awak dhewe entuk ngeoro kuwatir nanging, ojo ngasi berlebihan.


Nek awakmu nang Gresik, guduk hal sing asing pas awakmu ndelok onok uwong sing iring-iringan nggowo jajanan sembarang kalir pas nang nikahan. Wong Gresik biasa ngarani iku ater-ater bowo. Bentukane bowo iki meh meh mirip karo maskawin, padahal bowo iki bedo ambek maskawin. Bowo iku salah siji wujud teko penghormatan ambek penghargaan teko mempelai lanang utowo wedok nang wong-wong sing berpengaruh dalam uripe mereka. Jenise barang sing isok digowo gawe bowo iku muacem-macem. Mulai teko jajanan basah, jajanan garing, seperangkat alat sholat, seperangkat alat rias, klambi, sepatu, dan sek akeh liyane. Dan bowoan iki pasti digawakno dalam jumlah sing akeh, dadi sing wong sing gawakno pun yo akeh, makane jenenge dadi ater-ater bowo.


Sing jenenge idu iku asline jijike, sing ora jijiki iku nag idune dewe. Tapi nag idune wong liyo yo mesti jijiki kabeh, endi ono wong sing ora jijik nag kenek idune wong liyo mesti ora ono. Nah sing garai jijik jarene koncoku sing tau kenek idune wong pas sepedahan yoiku ambune sing basine ora ukuran. Terus sing garai mangkel maneh iku ambune sing ora ilang-ilang masio disabun bolah-balik sampek ambune iku nyantol nang irung. Terus dekie barang yo ngomong kabeh idu nang gonane wong liyo mesti mangkelno ati, ora polahe ambune tok, tapi ang idune iku yo kenek didelok nag wonge iku kopro, nag ambune iku ora sepiro basin berarti iku wonge gelek resik-serik awak ambek sak walike.


Ana macem-macem cara kanggo mengeti dina ulang taun, nanging cara sing paling apik yaiku ndunga kanggo kesehatan lan kesuksesan wong sing lagi ulang taun kuwi. Nanging, ya ana sing milih ngadakake ulang taun ning nganggo cara sing ngageti nanging nggemesake kaya nggawe kejutan lan ngewenehi kado. Sing butuh dipertimbangake yaiku kondisi atine wong sing lagi ulang taun, yen lagi susah, aja dikerjani amarga bisa marai tambah emosi lan muring-muring. Akeh kejutan sing gagal amarga wektu kanggo ngewenehi kejutan iki ora pas lan malah nambahi masalah. Kamangka, awak dhewe kudu peka lan ngerti wayah yen arep ngewenehi kejutan kanggo kanca sing ulang taun.


Iki mung teoriku dhewe. Nanging kentut kui ono telu papat jenis. Sing kesiji, kentut sing ono swarane nanging ora mambu. Sing keloro, kentut sing ora ono swarane nanging mambu. Sing ketelu kui, kentut sing loro-lorone ono. Kentute kui wis ono swarane banter lan uga ambune kui ora penak tenan. Nanging kentut sing iki ketok jarang banget sih. Sing kepapat kui, kentut nanging sing metu ora mung angin. Ono benda liyo sing cair lan padet sing melu metu. Biasane kui yen pas awak dhewe lagi diare utowo lara wetheng kentut jenis terakhir iki sok metu. Arep kentut sing endi wae, kabeh jenis kentut kui tetep marake isin.


Ono wong sing seko oroke kui wis mambu. Dadi wonge kui mambu dudu mergo ora sregep adus opo ora tau nganggo deodoran. Nanging dheweke kui seko lahir awake wis gampang mambu. Biasane wong-wong sing mambu seko lahir kui keluargane uga koyo ngalami hal sing mirip. Wong sing mambu seko lahir kui kerep isin sak umur uripe mergo ambune sing ora enak kui. Dheweke wis ngelakoke akeh cara supoyo ambune kui ilang. Dheweke adus peng loro sakdino. Dheweke uga ora lali nganggo parfum lan deodoran. Nanging usahane kui ora nunjuke hasil sing maksimal, awake tetep wae mambu. Mergo kui, dheweke dadi ora percaya diri yen ketemu karo wong-wong.


Roto-roto wong sing senengane mangan mesti ora gaok nag ono sing jenenge panganan bosok. Nah panganan bosok iku termasuk panganan sing ancene akeh wong sing ora seneng mergo termasuk pangana sing ora kenek dipangan ambek iso dadekno ambu sing ora enak. Nah sing garai wong sing mangkel ambek jijik nag delok panganan sing bosok iku  maeng yoiku ambune sing wes ora karoan sing iso marakno wong sing mambu maeng maleh dadi wong sing ora mentolo nag delok iku maeng. Nah mergo iku maeng wong sing ancene jijikan yo tambah mangkel ambek jember mergo panganan sing bosok iku maeng wes ora karoan bentuke, terus ambune barang yo ora enake pol.


Aku tau getoni masalah sampek aku nganggepi iku termasuk perkoro sing paling tak getuni nag njero uripku. Perkoro iku yoiku aku metu teko kantorku sing wes telong tahun tak enggoni kerjo. Sampek aiki kadang aku isek getuni lapooh aku biyen metu teko kono polahe ora diolehi cuti. Jane masio ora dioleh cuti, yo ora masalah. Tapi waktu iku aku ancene wes kemangkelen soale aku wes bingung ambek manager'e sing sak penak'e dewe. Kabeh keputusan sing diputusno dibebano nanggone karyawane, mangkane aku gedisian srengen terus jipek cuti tapi ora diolehi tapi tambah nekat metu teko kantor iku. Ket iku aku getone pol soale golek penggawean yo angel. Mangkane saiki nag aku oleh kerjo mesti ati-ati.


Ujian kanggo oleh SIM ning Indonesia iki dadi ujian SIM sing paling angel lan rada bedha karo negara liyane. Ujian SIM iki sing marai wong akeh gagale amarga ujian iki mbutuhake kemampuan sing dhuwur lan marai wong mumet lan bisa mbolan-mbaleni ngelakoni ujian. Ning negara liya, ujian praktik SIM iki luwih gampang, sing penting pengemudi ngerti babakan rambu lan pantangan sing ora oleh dilanggar ning dalan. Nanging ujian iki ya disesuaikake karo kondiri lalu lintas ning negara dhewe-dhewe. Ning indonesia, akeh tanjakan lan penggokan, dadi ujian SIM digawe luwih angel saka negara liya sing lalu lintase lurus lan ora ana hambatan, kamangka yen lulus ujian iki ya wis mesti wis lanyah numpak kendaraan.


Bullying nek sing wes nemen iku sakjane wes isok dikategorikno dadi tindakan kriminal. Soale bullying iku perbuatan sing tujuane gawe nindas korban ben tersiksa. Dan sayange, sek akeh uwong sing sek abai karo peristiwa iki. Padahal bullying iku seserius iku, dan dampake nemen pol. Efek awale iku biasane mulai teko penurunan harga diri terus ilang minat ambek aktivitas tertentu. Kadangan onok sing sampe akhire bolos sekolah soale wedi ketemu ambek pelaku bullying dan wedi ditindas maneh. Suwe suwe engkok jebus dadi nduwe gangguan nang nafsu mangane sampe angel turu mergo ngimpi buruk. Efek paling nemen teko bullying iku marakno korban depresi bahkan sampe onok sing sampe bunuh diri.


Dino iki Jihan buru ae balik nang Suroboyo mbari ngeterno adikne nang Malang gawe balik kos. Koyok biasa, de’e milih mudun Tol timbang lewat jalur ngisor. Enak-enak nyetir, de’e ngeroso onok sing gak tepak karo mobile. Dan pas dirasakno maneh, dadakno rem e gak berfungsi. Ping bolak balik de’e nyoba midek rem e, tetep gak isok mandek. Jihan langsung panik lah, opo maneh panggon Rest Area e sek uadoh. Berhubung de’e wes kadung ngegas get, akhire de’e nyalakno lampu hazard dan tetep ngendarai mobil sambil ngebel i ben mobil-mobil ngarep e isok mere teko jalur e. Untung ae mobil-mobil ngarep iku koyok ngeh dan minggir kabeh. Tapi mbasio ngono, Jihan tetep keweden, soale mobile bener-bener tambah banter mbasio gas e wes diculno. Pas ndelok onok jalur darurat gawe rem blong, de’e langsung ngarahno mobile nang jalur iku dan akhire mobil e isok mandek mergo dalanan nang jalur darurat iku ditumpuki karo ban sing isok ngehambat gerak e mobil mau. Pas tutuk kono, akhire de’e nelpon wong tuwone nek rem mobil e blong dan njaluk disusul.


Yen koncone dhewe utowo wong sing neng cerak awak dhewe keno serangan panik, awak dhewe ora entuk melu panik. Awak dhewe kudu nulungi dheweke. Neng kono, senadyan awak dhewe ora ngerti okeh perkoro kondisi iki, awak dhewe ora entuk wedi lang ora sido nulungi wonge. Dheweke kui lagi kerasa kelaran lan ora iso nulungi awake dhewe. Dheweke butuh wong liyo supoyo pikirane iso luwih tenang. Awak dhewe ora perlu ngekei pertolongan secara profesional koyo dokter. Awak dhewe iso nulungi sebagai konco. Sing penting awak dhewe terus ono neng sampinge. Yen awak dhewe wis nyekel tangane wae kui wis lumayan ngebantu wonge. Wong sing keno serangan panik kui dadi ora ngeroso dhewekan.


Biyen pas aku isek SD, aku gelek bluron ambek konco-konco sing sak liting ku, nah sing garae seneng bluron iku kalenane iku banyune beninge pol ambek banyune milih mangkane senenge megilan. Nah pas iku aku ambek koncoku iku muleh teko sekolah awan-awan paling sekitar jam suwelasan. Nah ambek konco-konco maeng iku tibake ngecak bluron mergo engko nag teko omah wes ora atek ados maneh ben langsung iso budal nang mesjid. Pas bluron maeng moro-moro konco-konco maeng langsung mentas kabeh mergo nang pinggire rodok adoh maeng ono wong ngiseng, nah koncoku maeng sing kenek langsung mangkel ambek miso-miso mergone wong sing ngiseng maeng ora duwe aturan. Mosok wes ero ono bocah bluron kok diisinge nak gak wong jarak yo ora ono.


Lulus ujian kui harapane kabeh siswa, utame sing neng kelas paling duwur neng jenjane, koyo kelas 6 SD, kelas 9 SMP, lan kelas 10 SMA. Sak mesthine, sinau kanggo ujian kelulusan kui dicepake seko awal, ora pas mepet wektu ujian kui. Yen ngeroso perisapan sinau lan mentale wis cukup. Ono saran sing apik dialoke sedino utowo beberapa dino sadurunge ujian. Sing paling penting kui leren. Selama 2 tekan 3 sasi, awak dhewe wis sinau terus. Apike sadurunge ujian kui, intensitas sinaune dimedunke. Yen arep sinau mung ngiling-ngiling wae opo sing wis dipelajari sak durunge. Siso wektune kui dimaksimalke kanngo leren utowo turu sing cukup.


Ning Bali, ana panggonan wisata sing akeh ketheke, yaiku ning wilayah Ubud. Wilayah iki pancen penak kanggo liburan amarga pemandangane sing apik. Nanging kethek sing ana ning panggonan iki ngganggu lan seneng njupuki panganan sing digawa karo wong sing teka ning kono. Sing paling ngganggu lan marai risih yaiku yen mulai njambak utawa mulai nguber amarga ana barang sing miturut si kethek iki apik kaya kaca mata, tali rambut, utawa panganan sing ana ning jero tas. Kamangka, yen ana ning wilayah wisata sing kaya iki, awak dhewe luwih becik melu instruksi saka pemandu wisata sing ana ning panggonan kuwi ben tetep aman.


Kentut neng tempat umum kui mesthi rasane isin. Nanging ono carane supoyo awak dhewe ora ngerasa isin-isin banget. Awak dhewe iso ngelakoke beberapa hal. Sing kesiji, awak dhewe ora usah ngaku yen awak dhewe kebacut ngentut neng jejere wong akeh. Ben wong-wong kui saling nuduh. Awak dhewe ojo gawe polah sing aneh. Awak dhewe tetep kudu kalem lan ora berlebihan. Sing keloro, yen awak dhewe dituduh ngentut, awak dhewe langsung nuduh wong sing liyane. Soale, kentut kui ora ono buktine. Dadi sopo wae iso dadi sing salah neng perkoro iki. Sing ketelu, awak dhewe iso macak ora ngerti yen ono sing ngentut. Awak dhewe iso ngomong yen irunge dhewe lagi mampet.


Kanggo wong sing seneng banget karo bal-balan, ndelok bal-balan ing stadion iku dadi pengalaman sing ora bisa dilalekke. Iki sing dialami karo Dias. Bocah sing seneng banget karo Manchester United iku akhire bisa dolan lan mlebu ana ing Old Trafford, stadion utawa markas gedhene Manchester United. Ora mung mandheg ning koni, Dias uga duweni kesempatan ndelok langsung piala dunia ing Qatar wingi lan ndelok Messi main. Sadurunge Dias ora tau nyangka impene kanggo ndelok langsung iku bisa kawujud. Nanging Dias tetep usaha lan mesti donga marang Gusti. Mula, yen duwe impen apa wae aja lali kanggo tansah donga marang Gusti supaya dalane dilancarke!.


Durung suwe iki, ono lindu sing ngenani negoro Turki lan Suriah. Tak delok neng TV kui lindune gedhe banget tekan ono gedung sing duwur kui iso ambruk, roto karo lemah. Aku ora ngebayangke perasaane wong sing ngerasake lindu kui. Mesthi dheweke podo ngeroso wedi. Aku dadi kepengen dono lan nulungi korban lindu kui. Misale, aku iso dono ono beberapa hal sing mungkin iso aku lakokoe. Sing kesiji, aku bakal golek korban lindu sing isih kejebak neng puing-puing gedung. Sing keloro, aku bakal melu ngewangi wong-wong neng posko pengungsian. Sing ketelu, mungkin aku bakal nyelake wektu kanggo dolan karo bocah-bocah sing dadi korban neng kono.


Duwe utang sing gedhe kui pancen gawe isin. Yen misale ono wong ngutang duwit akeh, nanging ora ngeroso isin blas, artine dheweke kebangeten. Soale ngutang sak cilik opo wae neng wong liyo kui tetep ngerepoti wong sing diutangi, opo meneh yen awak dhewe ora kenal cerak karo wonge kui. Konco sing cerak wae tetep bakal abot pas ngutangi awak dhewe. Mungkin, yen dheweke ora kancanan karo awak dhewe mungkin awak dhewe ora bakal disilihi duwit. Keluarga yo podo koyo ngono. Pancen, keluarga kui kudune saling ngewangi yen ono sing lagi urip prihatin, nanging ngewangine kui tetep ono batese. Keluargane dhewe kui uga duwe tanggungan sing kudu dikei mangan.


Yen awak dhewe divonis kanggo penyakit sing iso nyebabke kematian, awak dhewe ora perlu wedi, cuku tekan ngeroso kaget wae. Bar kaget kui, awak dhewe iso tarik napas jero-jero lan mikir opo sing awak dhewe meh lakoke bar iki. Penyakit sing abot, koyo kanker, kui dudu penyakit sing marake donyone awak dhewe mandeg. Malah luwih mergo awak dhewe mikir sing koyo ngono kui dadine donyone awak dhewe kui bener-bener mandeg. Awak dhewe tetep iso usaha kanggo sembuh. Ilmu kedokteraan saiki wis luwih apik seko sing biyen-biyen. Makin suwe kui tekonologi kedoteran kui makin canggih. Dadi mesthi ono kesempatan kanggo sembuh yen awak dhewe tetep pengen berusaha.


Jaehyun wis suwi dadi penyanyi kurang luwih 2 taun. Dina iki, Jaehyun ngadakna konser tunggal kanggo ngerayakke ulan taun debute. Tiket sing payu kurang luwih 8 ewu tiket. Iku artine, 8 ewu wong bakalan teka ana ing konser sing diadakake karo Jaehyun. Saben dina, Jaehyun wis latian kanggo konser supaya bisa apik banget. Nalika dinane teka, Jaehyun ngerasa ndredeg banget. Dheweke bisa ngerasakake atine sing nggegirisi. Jam 8 konser wis diwiwiti, Jaehyun ndelok wong sing teka akeh banget. Kabeh kursine kebak karo wong sing ndelok, panggunge uga gedhe banget, lampune sing aneka warna uga nambahi apike panggung. Jaehyun tambah ndredeg nanging nalika kabeh padha keplok-keplok lan nyuraki Jaehyun, dheweke akhire bisa gumregah maneh lan wis cepak kanggo miwiti konser iki.


Yen diterima ana ing UGM pancen seneng banget. Sapa sing ora seneng mlebu ing universitas paling apik sing ana ing Indonesia? mesti kabeh padha kepengin sisan mlebu kene. Sing wis mlebu UGM bisane ngewenehi tips supaya bisa mlebu UGM kayata sinau sing tenanan, njupuk jurusan sing pancen disenengi, ndolek informasi babagan jalur mlebune UGM, lan liyane. Pancene ora gampang kanggo nembus mlebu UGM, tur yen wis dadi mahasiswane ora oleh sombong. Akeh banget wong sing pengin melbu UGM nanging ora bisa, mbuh sing kealang biaya utawa sing ora ketampa nalika tes. Ayo wiwit nerapake supaya ora sombong ning wong liya amarga wis mlebu UGM!.


Dasare kui anak mesthi wedi opo sing dheweke ora ngerti. Salah sijine dhewe wedi karo jarum suntik. Yen anak wedi disuntik lan emog ngelakoke kui biasane dheweke bakal nangis kejer. Dheweke pengen lendotan terus karo wong tuwa utowo kakang mbakyune lan bakal ngadohi dokter sing arep nyuntik. Ono sing dheweke mlayu metu seko ruangan, ono sing nangis nanging ono uga sing ora. Dheweke metu kui ben ora ono sing iso nemuke dheweke dadi ora sido disuntik. Ono anak sing wedi disuntik kui ngejak ngobrol doktere terus. Dheweke ngerti yen doktere ngomong, doktere mau ora bakal nyuntik dheweke. Uga ono anak sak durunge disuntik kui ngamuk-ngamuk.


Enak-enak gelesotan nang kasur, moro koncoku teko nang Kos ku. Gak atek salam gak atek nyopo langsung melbu kamar Kos ku ngono ae. Mentang-mentang saking kulinone dolan nang Kos ku, dadi wes nganggep e koyok omah dewe. Awale aku males, tapi ndelok koncoku nggowo jajan, aku langsung semangat maneh. Akhire awak dewe ngobrol sambil mangan jajan iku mau. Terus enak-enak ngomong, moro koncoku wahing buanter. Berhubung iku koncoku gak nutupi lambene, idune mau nyiprat kabeh nang wajahku. Gak atek abang gak atek ijo, aku langsung nang jedhing gawe raup. Yo bayangno ae, kenek idune wong liyo sopo sing gak jijik coba. Untung ae iki nang Kos ku dewe, dadi isok langsung raup.


Nalika corona wingi, aku lan kulawargaku rada angel kanggo nggolek masker. Kabeh wong padha tuku masker kanti rega sing larang banget. Sawise muter ana kurang luwih 10 toko ing desaku, aku akhire nemu masker sing takgoleki. Masker iki angel ditemokake amarga masker iki sing paling apik. Jenenge masker sensi, warnae ana sing biru, ana sing ijo, lan ana sing putih. Masio rada larang, masker iki pancen alus banget lan ora marakke wahing-wahing amarga kaine sing njerawut. Dawane masker iki kurang luwih 15 senti lan ana telung lapis supaya luwih cacap kanggo ngalangi corona. Aku akhire tuku sak dus kanggo jaga-jaga lan kanggo cawisan ing omah.


Yen awak dhewe kebacut salah mlebu toilet neng mal utowo neng hotel, supoyo ora isin, ono beberapa hal sing iso awak dhewe lakoke. Sing kesiji, awak dhewe kudu ngangkat sikile awak dhewe. Biasane neng kamar mburi neng mal utowo hotel kui, bilike kui rodo kebukak neng bagian ngisor. Supoyo wong-wong ora ngerti yen awak dhewe salah mlebu toilet, awak dhewe kudu ngelakoke kui. Sing keloro, yen arep methu, awak dhewe kudu ngeteni tekan sepi. Carane gari awak dhewe rungoke tekan ora ono swara neng kono. Awak dhewe uga iso delok bayangan neng ngisor. Yen wis ora ono sing liwat, artine toilete kui wis sepi.


Ketinggalan pesawat amarga kurang infromasi iki sering banget marai mumet. Nanging ning jaman saiki, ana aplikasi kanggo ngecek pesawat sing arep ditumpaki. Salah siji aplikasi iki yaiku Flightradar24. Aplikasi iki bisa ngelacak jalur penerbangan ning Indonesia kang lengkap. Aplikasi iki nyediakake nomor penerbangan, jalur, angin, udan, lan ketinggian pesawat. Aplikasi iki nyediakake wektu budhal lan tekane pesawat. Saka aplikasi iki, penumpang bisa oleh wektu kang pasti uga ora ketinggalan lan bisa ngira-ngira  jam budhal. Flightradar24 iki bisa diunduh ning Playstore lan dinggo ning telepon seluler jenis android. Aplikasi iki lengkap lan akeh banget manfaate uga wis kesohor kanggo mantau penerbangan.


Sedeh kenek PHK yaiku roso sing teko sing disebabno perkoro sing ora dikarepno contone koyok PHK. Roso koyok ngene iki iso diarani roso sing paling digetingi ambek uwong soale ninggalno dampak sing ora karuan. Akeh wong sing polahe sedeh iso dadi loro, terus mati soale sedehe wes dadikno bingune pikir akhire bunuh diri. Ono maneh sampek kuru soale sedehe iku maeng wes ngilangno rasane panganan. Mangkane sedeh polahe PHK termasuk salah sijine perkoro sing dadekno wong iku maeng maleh dadi sing aneh-aneh contone koyok maleh dadi srengenan, dadi aras-arasen lapo-lapo ambek liyan-liyane. Sing tepak nag kenek PHK jane ora sedeh. Tapi kudu iso dadekno sabar terus krative buka usaha dewe.


Dino iki, wayahe Zizi gawe mresentasikno hasil penelitiane nang ngarep Kelas. Mergo ngeroso hasile iku kurang maksimal, Zizi dadi gugup dewe. Mergo iku sisan saiki wetenge de’e mules puol. Ditambah de’e mau isuk mangan sambel kakean, tambah numpuk ae rasa mules nang wetenge. Tapi karo de’e ditahan ngono ae. Gak suwe, de’e majun nang ngarep Kelas dan mresentasikno hasil penelitiane. Moro pas tengah nyampaino, wetenge tambah mules dan de’e ngeroso nek katene ngentut. De’e nyoba nahan iku. Tapi moro kentut banter metu ngono ae. Zizi wes uisin pol, opo maneh ndelok koncone podo ngempet ngguyu kabeh. Tapi ndelok Dosen e ngongkon lanjut, gelem gak gelem Zizi tetep lanjut sambil ngempet isin.


Awak dhuwe ora perlu sedih suwe-suwe pas ngerti awak dhewe ditolak karo kampus sing awak dhewe incer. Opo meneh yen awak dhewe durung tenanan ngerti kenopo awak dhewe kepengen kuliah nengkono. Mergo saiki, sekolah kui wis ora jamin kesuksesan, duwe gelar sing okeh ora jamin dompete awak dhewe dadi kandel. Kesempatan kanggo sukses kui jembar banget neng era internet koyo ngone. Awak dhewe iso entuk ilmu gratis seko kelas-kelas daring sing gratis. Modale uga luwih gampang, sing penting awak dhewe duwe gawai, akses internet, lan niat sinau kanggo ngowah nasih. Keterampilan saiki ora mung iso entuk seko sekolah-sekolah formal, naning saiki akeh komunitas neng internet sing iso bimbing awak dhewe duwe keterampilan sing dibutuh pasar kerja.


Wong nek wes seneng njoget, iku pasti bakal gatel gawe ngobahno awake nek krungu onok lagu senengane. Dan iku pasti kedaden nang ndi ae, kapan ae, dan nang kondisi ambek situasi opo ae. Awakmu sing penari pasti setuju. Tapi onok siji pengalaman sing marakno aku isin pol. Pas iku, aku lagi nang Sekolah, terus situasine iku lagi udan dueres pol. Hal iku sing marakno lantai nang kelas iku maleh banjir. Mergo iku, gak onok pelajaran dan diolehi lapo ae. Aku sing gatel pas arek-arek nyetel lagu, langsung njoget karepe dewe. Terus moro-moro aku kepleset terus tibo njrungup ngono ae. Kabeh podo ngguyu nang aku. Aku gak ndang tangi soale nutupi roso isinku iku mau. Awakmu sing penari pasti paham lah opo’o aku sampe seisin iku. Wes ngelakoni kesalahan, diguyu sisan. Numpuk wes rasa isine.


Tahun wingi ancene akeh wong sing ngerasakno PHK polahe ono covid. Lah roso iki asline kudu disifati karo pikiran sing bening ben ora salah dadi penggawean sing elek. Nag wes kadung salah dalan ambek penggawean elek iso dadekno perkoro sing elek. Mangkaneh sedeh polahe PHK kudune nang gagih diilangno. Lah carane ngilangno yo macem-macem karek wonge mikire piye. Salah sijine contoh gawe ngilangno roso sedeh maeng yaiku gawe lapangan pekerjaan teko pengalaman kerjo sing dilakoni sakdurunge PHK masio iku cilik-cilik'an ben roso sedehe iku maeng nang ilang. Dadi sing nduwe roso sedeh kenek PHK nang gagih diilangno karo ngelakoni penggawean sing wes mok lakoni sak durunge PHK.


Roso jijik ambek teleke kewan iku yo wes lumrah lah, endi ono wong sing ora jijik ambek teleke kewan, mesti kabeh wong iku mangkel krao jember, opo maneh bocah wedok yo tambah jungkir walik oleh jembere. Yo ancene sing jenege telek nag endi-endi iku ora ono sing seneng, kecobo nag wes dadi garem utowo pupuk kandang. Sak liyani iku yo ono maneh sing seneng ambek ora jijik nag ono telek yiku iwak lele. Tapi umume mengungo mesti akhe wedine utowo mangkele. Masio iku mok saitik tapi nag kenek mesti ngamuk polahe geting ambek sing jenenge telek ikuj maeng. Nag ono wong sing ora mangkel ambek jemeber polahe kenek, bearti deke iku termasuk bocah kendel.


Nag ono wong sing keweden polahe masi setan iku jenenge atine ora pepek. Lah piye setan sing asline wedi ambek menungso kok tambah menungsoe sing wedi kan kuwalik. Mangkane nag ono setan iku kudune ora atek wedi nag wedi tambah setane maeng kesenengen soale wes iso medeni menungso. Terus asline wong sing wedi iku maeng kudune yo iso ngerteni perkoro iku maeng. Terus ben ora wedi jarene koncoku iku dikongkon numbuk ae setane terus tinggalen mlayu. Tapi ancene yo temenan se, soale nag wong tambeh wedi ambek setang sing ngetok bakal seneng setan seng ngetok maeng. Mergane deke iku wes iso garai wong sing ndelok maeng keplayu polahe keweden.


Awak dhewe sak yogyane kui ora ngelok wong sing duwe fobia, sak sepele-sepelene fobia kui. Misale koyo, pelakon pria, Iko Uwais, sing wedi karo kerupuk. Kanggo awak dhewe kerupuk kui mung panganan biasa. Misale awak dhewe ora doyan awak dhewe tetep iso delok panganan kui. Nanging kanggo dhweke kui, ono kerupuk neng cerake kui iso dadi ganggu banget. Awak dhewe ora entuk ngelok wong sing fobiane sepele koyo ngono, opo meneh wong sing fobiane serius, tuladhane koyo wedi karo getih utowo wedi mabur. Opo meneh fobia sing iso ganggu kegiatan sak ben dinone, koyo fobia sosial. Kanggo awak dhewe bergaul kui perkoro sing biasa, nanging konggo dheweke kui perkoro sing serius.


Ing jaman saiki, asuransi dadi barang sing ora diperhatekake amarga dianggep setor dhuwit sing ora kanggo, padahal asuransi kuwi akeh banget manfaate. Wong sing duwe asuransi bisa urip luwih tenang lan ora bakal getun umpama ana kedadian sing bisa nekakake marabahaya amarga wis duwe cadangan. Asuransi iki uga kudu mlaku terus lan istilahe kaya nyelengi nanging luwih terjamin amarga ana jangka wektu. Kamangka, asuransi iki bisa kanggo cadangan lan jaga-jaga. Amarga saiki awak dhewe kudu melek asuransi lan nentokake asuransi apa wae sing bisa didaftar sing sesuai karo kemampuane awak dhewe. Apa sing ana ning wektu sing bakal teka ora ana sing weruh, tinimbang mengko gentun.


Aku ora tau bejo perkoro undian utowo door prize selama uripku kui. Acara opo wae aku mesthi ora tau entuk. Koyo undian neng acara sekolah sing hadiahe paling apik kui duskrib wae aku ora tau entuk. Sing paling apik kui, aku tau arep entuk undian seko acara mlaku sehat neng kampung. Kui mung arep, nanging tetep ora entuk. Soale, siji nomor terakhir sing disebut kui bedo. Sing tak cekel kui angkane 1, sendyan sing disebutke kui 2. Nanging, aku mung tau bejo pisan. Kui pas acara sepeda sehat. Aku akhire entuk undian. Hadiah ora apik-apik banget sih, mung payung. Kanggo aku kui wis lumayan banget. Ora nyangka aku. Paling ora pisan iki, iso entuk hadiah seko undian.


Ditrima ning perguruan tinggi kuwi marai mahasiswa duwe tanggung jawab sing gedhe amarga perguruan tinggi kuwi panggone mahasiswa mulai belajar mandiri lan sinau cara urip miturut jurusan lan pengalaman sing diolehi mengko yen wayah lulus. Mahasiswa uga kudu sadar karo tanggung jawabe lan bisa ngatur waktu lan prioritas ben bisa lulus cepet lan bisa migunani tumraping masyarakat uga bisa ngamalake ilmu saka perguruan tinggi. Kamangka, mahasiswa saiki kudu kritis lan kudu sregep. Mahasiswa uga kudu duwe inisiatif sing gede kanggo panguripan ning kampus supaya ora ketinggalan karo kanca liyane lan bisa nyiapake masa depan sing apik amarga persaingan bakale luwih angel apa maneh ning wayah kerja.


Neng omahku okeh banget cecak. Neng ruang tamu kui ono, neng kamarku ono, neng kamar adi lan ibuku kui ono, neng pawan ono, lan neng kamar mburi kui ono. Sak ben ruangan neng omahku kui ono cecak. Aku ngerosone sak ben ruangan kui cicake bedo-bedo. Mungkin neng omah kui iso ono 10 cecak sing bedo. Awak dhewe sak omah dadi ora ono cecak. Sangking akehe awak dhewe ora mung jijik malah tekan wedi delok cicak neng omah. Alesane kui sing kesiji kui akeh banget. Sak liyone kui, awak dhewe uga ora seneng karo bentukane. Swarane uga griseni. Awak dhewe dadi keganggu pas lagi ngelakoke sesautu. Sangking wedine, ibuku jarene arep matine cecak-cecak kui.


Kabeh wong mesti tau delok sing jenenge mutahan nang sak umure uripe, mboh iku nang omah, nag kendaraan utowo nang dalan tanpo sengojo. Nah roto-roro wong sing delok perkoro iku maeng mesti ngeroso mutahan iku termasuk perkoro sing jijiki mergo barang iku ancene rusoh. Nah sing garai jijik iku maeng yoiku termasuh mutahe maeng iku, mergo sing jenenge mutahan iku podo koyok telek ambune, terus ambune barang yo ora enake pol, terus sing garai wong mangkel yoiku bentuke maeng sing mrakno wong sing masi iku ora taham polahe bentuke maeng koyok teleke wong mencret tapi metune teko lambe. Nah iku maeng sing marakno wong sing delok iku maleh jijik.


Serobotan antrean iki sering kedadean ning parkiran pusat perbelanjaan utawa pasar. Amarga wong kuwi kadhang ora sabar lan ora seneng yen antreane ilang utawa didhisiki uwong. Banjur Antrean iki kadang ya rebutan lan marai ribut ning parkiran. Kamangka perlu ana arahan saka petugas parkir. Sing paling penting yaiku kudu pinter golek panggon parkir, kaya biyasane parkiran sing rame kuwi cedhak dalan mlebu pusat perbelanjaan kuwi, ya golek sing rada adoh ben parkire lega. Uga yen ana kendaraan sing arep metu, ya golek panggon sing penak kanggo ngenteni sampe metu saka parkiran ben ora nutup dalan. Yen kuwi bisa dilakoni, kamangka antrean parkir iki bakal tertib.


Aku iling banget pertama kali aku tampil neng ngarep wong akeh kui pas aku SD kelas 3. Ora mung wonge kui akeh, wong-wonge kui aku ora ono sing kenal. Pas kui sekolahku lagi gawe acara seminar neng salah siji hotel neng kota Bogor. Aku wektu kui dikon dadi pranatacara neng acara seminare mau. Aku ora dhewekan sih, ono siji koncoku sing barengan dadi pranatacara. Naning tetep, wae aku dredeg pas kui. Untunge, guruku tetep ngewangi aku pas lagi neng duwur panggung. Dheweke ngewangi aku lan koncoku yen misale awak dhewe ono sing salah utowo bingung arep ngopo. Acara kui suwene 2 jam lan sak suwe rong jam kui aku kemringet terus.


Pengalamanku sing paling ora enak yaiku kelangan sepeda. Sepeda iki sepeda sing tak tuku pas aku isih SMA kelas 3. Sepeda iki jenise sepeda gunung lan edisi sing terbatas. Saban dina, sepeda iki tak gawe ning sekolah lan muteri komplek. Sepeda iki uga sing paling tak sayang amarga siji-sijine kendaraan sing tak tuku saka dhuwit nyelengi. Sedina sak durunge ilang, aku bar ngumbah sepeda lan ngganti ban amarga ban sepedaku wis bocor. Aku uga nambah gembok anyar. Sesuke sepeda kuwi tak gawa nang sekolah, pas balik aku mung nemu rante lan gemboke sepeda kuwi lan bingung. Jebul sepedaku dijupuk wong. Pancen dasare wis apes.


Pitulasan taun iki aku melu jantung sehat utawa mlaku santai sing akeh hadiahe ana ing desaku. Saben taun aku arang melu amarga mesti kebarengan karo kegiatan liyane. Isuk-isuk aku wis cepak nggawe klambi olahraga, clana trining, lan sepatuan. Aku uga diwenehi kupon karo Ibukku kanggo diundi mengko. Halah kupon ngene wae padha royokan akeh-akehan, aku ora tertarik blas amarga mesti ora bakal entuk hadiah. Sawise jantung sehat aku ngenteni kupon-kupon iki diundi karo Ibuku. Nalika pranatacarae nyeluk nomerku aku ora mudeng. Ibuku sing njingkat amarga kaget anake bakal oleh hadiah sing paling gedhe yaiku TV. Lagek iki aku oleh hadiah saka undian lan aku seneng banget.


Aku wonge ora percoyo karo demit. Delok rupane mungkin aku bakal gemeteran. Nanging aku ora percoyo nek kui makhluk alus. Yen misale, aku delok demit jedul neng raiku langsung, ono beberapa perkoro sing arep tak lakoke. Sing kesiji, aku bakal kenalan karo demite kui. Sopo ngerti demit sing selama iki awak dhewe kenal kui alien seko planet liyo sing arep kenalan karo makhluk-makhluk sing ono neng Bumi. Sing keloro, aku ora bakal mlayu. Aku bakal ngobrol akeh karo dheweke. Sopo ngerti dheweke iso ngekei aku inspirasi kanggo nulis. Sopo ngerti sudut pandange makhluk seko planet liyo kui iso ngekei sudut padang sing seger. Sudut pandang sing ora tau dipikirke karo menungso-menungso sing ono neng Bumi."


Kabeh uwong sing normal iku pasti tau ngerasakno kasmaran alias lagi seneng ambek lawan jenise awak dewe. Nek jare wong-wong, uwong nek wes kasmaran iku koyok wong goblok dan ngisin-ngisini awake dewe. Hal iki mergo bagian utek sing jenenge korteks frontal iku bakal diistirahatno ben wong kasmaran iku dikeki foto utowo gambar utowo krungu crito tentang wong sing disenengi. Korteks frontal nang utek iku fungsine gawe njupuk keputusan. Nek diistirahatno, yo maleh gak seimbang dan marakno wong iku mau dadi ketok goblok. Kegoblokane iku mau sing kadang marakno isin awake dewe dan wong sing ndelok sisan. Soale wong iku mau wes gak isok mikir rasional.


Aku duwe konco sing kerep ngutang neng konco-koncone, termasuk awakku. Koncone iki bukane ora dhuwe duwit. Dheweke itungane seko golongan sing dhuwe. Nanging dheweke dhuwe kebiasan lali gowo dompet. Yen misale, goyo dompet dhewe kerep banget ora gowo duwit tunai. Padahal, awak dhewe kui areng banget jajan neng restoran utowo neng mal. Awak dhewe kerep mangan neng pinggir dalan. Padahal neng kono kui bayare kudu nganggo duwit tunai, ora iso tranfers utowo nganggo kertu. Makane kui, koncoku sing kui kerep banget ngutang. Nanging masalahe, dheweke kui kerep lali. Awak dhewe kui biasane neng dolan mesthi cah 5. Papat konco liyane kui tau ngutangi dheweke kabeh sing jumlahe luwih tekan 200 ewu. Dhewek langsung isin pas diandani ngono. Sesoke, utang-utange langsung dilunasi.


Ben wong sing ancene kudu ngelakoni oeprasi iku ora wedi, biasane wong-wong mesti akeh sing ngandani nag kon sing kendel soale operasi iku kanggo keapikane awake. Tapi sing paling tepak ben wong sing ate ngelakoni operasi iku tenang yoiku disaranno kon pikiran sing positif ae soale nag ora positif pikirane masio dikandani ora karoan sampek idune sing ngandani entek yo tetep ae keweden. Mangkane pikirane iku kudu digawe mikir perkoro sing apik-apik ae. Terus ojo lali konsultasi utowo jaluk saran nang gone dokter sing ancene nyaranno operasi maeng ben rodok lego atine. Soale biasane wong iku mesti keweden nag ate operasi nah saran ambek anjuran iku maeng ancene teko wong sing wes tau operasi.


Aku gelek delok petugas nang kantor-kantor sing diamuki ambek wong-wong sing mrono polahe duwe masalah sing kudune iku sing salah teko wonge sing ngamuk. Petugas sing dadi sasaran ngamuki wong iku asline yo ora salah yo ora bener mergane wes nuruti peraturan ambek anjuran carane ngeladeni wong sing mrono. Tapi sing jenege wong nag wes kadung ngamuk yo mesti ora iso mikir sing apik. Kantor barang yo wes nganjurno nag ono masalah ambek produke iku langsung ngubungi kantore ben cepet mari tanpo ono masalah maneh. Dadi asline yo kabeh iku wes ono anjuran ambek aturane ben ora dadekno roso srengen nang petugas utowo wong sing mrono.


Wektu SMP awak dhewe sering gojekan. Paling kerep kui, awak dhewe gojek-gojekan jeneng wong tuwo karo garapi guru sing ngajare ora kepenak. Sok-sok awak dhewe uga garapi koncone dhewe sing ketok bedo dewe. Nanging, ono siji konco sing digarapi kelewat bates. Koncoku kui wedok. Dheweke ora ngomong alon lan ora ngobrol neng akeh wong. Secara penampilane, dheweke udu tipe sing diarani cah-cah ayu. Kulite kui ireng, itungane kui malah luwih iring yen dibandingke karo bocah-bocah sak kelas. Senadyan wedok, dheweke kui duwe kumis sing lumayan kandel, saking kandele awak dhewe iso delok seko adoh. Mergo kumise kui, dheweke kerep diceluk lele. Saking kerepe digodani kui, koncoku kui tau nesu. Dheweke ora terimo terus mlayu metu kelas. Dheweke jebul nanging neng kamar mburi sekolah.


Omah sing mari ditinggal wong mati mesti sepi banget. Iki uga dirasakna ana ing omahe Raja. Wis seminggu sawise Raja ditinggal karo Mbah Putrine sing ana ing omahe. Yen biasane omahe rame banget amarga putu-putune Mbah Putri mesti dolan ing kene, saiki omahe Raja sepi banget. Ora ana sing bakal nggudo Mbah Putrine saben sore, ora ana bocah sing nangis njaluk dicritani babagan jaman penjajahan karo Mbah Putri, ora ana maneh Mbah Putri sing lungguh ana ing pojokan mbale karo maca koran lan ngombe teh anget saben isuk. Kursi sing biasane digawe lungguh ambek Mbah Putri langsung digawa ning gudang supaya kene kabeh ora tambah sedih kelingan Mbah Putri.


Wong-wong kui biasane seneng banget pas dikejurke karo wong, dewehi hadiah pas dino sing spesial, tuladhane pas lagi wisudaan umpane. Wong sing nompo hadiah kui ora nyongko yen dheweke bakal diwehi hadiah neng dino sing spesial kui. Dheweke uga ngeroso disayangi karo wong-wong neng sekitare. Pas dino-dino biasa, mungkin keluarga utowo konco-koncone ora seperhatian kui marang dheweke. Delok perbedaan sikap kui dheweke ngeroso seneng banget. Dheweke uga ngeroso diapresiasi usahane. Misale, babagan wisudaan kui, dheweke berbulan-bulan garap skripsi sing tenanan, golek data kono kene utowo neng ngarep laptop terus ben dino nganti eneg. Hadiahe kui mungkin ora sepiro nanging perasaane kui sing peting kanggo sing nompo hadiah kejutan kui.


Kabeh wong sing delok anake pinter utowo iso ngelakoni opo sing duwe nilai apik mesti seneng. Lah seneng polhae anak nag jarene koncoku sing wes duwe anak iku ancene senenge megilan opo maneh nag deluk pertumbuhane tambah senenge ora karuan. Tapi roso seneng sing ketok maeng nang iso ojo sampek dadi tekone roso pamer nang wong liyo, nagsampek dadi roso pamer nang wong liyo iku sing medeni. Lapooh medeni, soale iso dadekno perkoro-perkoro elek sing podo teko polahe roso seneng sing wes kecampur ambek roso pamer maeng. Mnagkane nag duwe roso seneng maeng, ojo sampek kecampur ambek roso pamer nang wong liyo.


Salah siji alesan wong kui iso keno serangan panik kui trauma. Trauma iki perkoro sing rodo absrak lan sulit dingerteni. Kanggo wong sing duwe trauma wae durung tentu iso ngerti, opo meneh awak dhewe sing ngerasake. Yen ono kedadean sing marake, wong kui iling karo trauma sing tau dirasakene. Traumane kui iso opo seko endi wae. Iso seko kedadean sing ora penak pas dheweke cilik nanging uga ora nutup kemungkinan yen trauma kui teko kedadean sing durung suwe. Makane kui wong sing wedi pas ono sing keno serangan panik kui dudu wong sing ngalami serangan kui nanging wong-wong sing ono neng sekitare.


Salah ngundang wong neng dalan kui kerep wae kedadean. Kui koyo kedadean sing ora iso awak dhewe hindari. Mesthi awak dhewe tau ngerasake isin mergo kui. Supoyo, awak dhewe ora isin-isin banget awak dhewe iso ngelakoke beberapa hal. Sing kesiji, awak dhewe iso nyapa karo wong sing liyo. Nyopo wae sembarang sing penting wong sing awal awak dhewe sapa mau dadi ora ngelirik neng awak dhewe meneh. Sing keloro, awak dhewe iso etok-etoke lagi telponan nganggo HP. Dadi wonge sing awak dhewe sapa ngertine dheweke salah krungu. Sing ketelu, awak dhewe iso tetep nyapa neng arahe, terus nyeraki neng arah kono. Nanging awak dhewe ora neng wonge. Iki dadi salah siji carane, awak dhewe lunga seko kono tonpo ngeroso isin-isin banget.


Jijik iku wes lumrah ono nang sifate menungso mergo iku wes gowonan kat lahire menungso. Nah jijik iku maeng yo disebabno teko pirang-pirang perkoro sing ancene dijemberi ambek wong iku maeng. Nah contohne yoiku pas kenek idune wong liyo, nah nag kenek barang siji iki mesti kabeh wong iku mesti jijike pol mergo barang iku termasuk barang sing rusoh terus teko lambene wong liyo sing ancene ora jelas opo wonge sikatan ambek resik-resik awak opo ora. Nag wonge ora tau resiki awak yo jelas biasane ambune iku basine glani ambek ewohe pol oleh ngilangno. Dadi yo wes lumrah ambek biasan nag akeh wong sing ora seneng nag kenek idu teko wong liyo maeng.


Awak dhewe ora entok ngapusi neng kondisi opo wae, misale awak dhewe arep ngapusi neng perkoro sing awak dhewe anggep cilik kui tetep ora oleh. Dampake, awak dhewe iso ngero isin yen awak dhewe ketauan nek wis ngelakoke tabiat sing olo kui. Awak dhewe isin ketemu wong sing awak dhewe apusi. Awak dhewe wedi yen hubungane awak dhewe karo dheweke kui dadi berubah. Yen wonge kui, konco biasa kui ora masalah. Nanging sing masalah kui, yen wong sing awak dhewe apusi konco sing paling cerak karo awak dhewe. Makane kui, awak dhewe ojo ngapusi perkoro opo wae lan karo sopo wae. Nek awak dhewe ngelakoke kui, awak dhewe iso ngeroso isin lan keilangan akeh perkoro.


Jedhing sing rusuh kuwi pancen bisa nularake akeh penyakit, salah sijine yaiku demam tifoid utawa lara tipes. Demam tifoid iki ditularake saka bakteri lan uga kontaminasi sing cedhak marang paganan utawa alirane banyu. Senajan penyakit iki luwih akeh ditularake liwat panganan, tipes iki uga bisa nular yen kondisi jedhing iki ora resik. Gejala penyakit iki demam dhuwur, lemes, kelangan nafsu mangan, diare utawa sembelit, lan uga bisa marai kejang otot. Cara pengobatan tipes iki macem-macem kaya nganggo ramuan tradisional uga bisa nganggo obat-obatan dokter. Sing paling penting yaiku akeh istirahat, mangan panganan sing alus, lan ngombe banyu putih sing akeh.


Bencana alam ancene saiki gelek kedaden contone koyok gempa, lesus, banjir, ambek gunung bledos. Aku tau keweden pas ono salah sijine bencanan alam iku maeng kedaden nang daerah gonanku yaiku gunung bledos. Asline bencana iku wes diberitakno nag bakal kedaden tapi ora iso akurat polahe keterbatasane tenogo ambek alat sing digawe. Terus kabeh wong pas Gunun Kelud iku bledos yo mesti keweden opo maneh sing nag pinggir-pinggire. Ben ora marakno wong-wong maeng wedi kudune petugase sing bagian ngatasi bencana alam iku maeng yo wes sigab ora kok klewar-klewer ngunu. Nag jareku sing garai wong-wong wedi iku asline tambah ora bencana alame tapi ora onone petugas sing ngarahno iku sing garai wong-wong iku maeng bingung.


Aku isek iling perkoro sing kedaden nang semester wingi. Nah koncoku sing biasane iku maeng manggon nang ngguri ambek ora tau takon terus turu ae, iku moro-moro maju nang ngarep mergo dibujuki ambek koncone sing mangkele pol nag deke iku maeng turu nang pinggire soale mesti ngiler. Nah deke maeng maju mergo jarene ditunjuk ambek dosene maeng. Terus deke maeng maju ambek takon nang dosene maeng. Terus bocah-bocah maeng yo jumbul ambek guyu ae mergo dosene ora ngongkon maju. Akhire bocahe maeng kisinen terus bocah-bocah sak kelas maeng guyu kabeh. Terus koncone sing bujuki maeng digleto ndase mergo bujuki deke sing turu maeng.


Ning kampung biyasane ana profesi yaiku bank tithil. Bentuk profesi iki dudu bank, nanging ya mung wong biyasa sing ngewenehi jasa kanggo ngutangi wong akeh lan dhuwite mesti manak utawa nduweni bunga sing gedhe. Wong sing duwe bank tithil iki uga diarani rentenir lan ora segan kanggo ngewenehi hukuman kanggo wong sing telat bayar utang kaya barang-barang, omah, sertifikat tanah, sawah, ternak lan sak kabehe disita. Bank tithil iki istilah sing ana ning taun 90-an ning Jawa sak durunge ana istilah kredit rakyat lan pinjaman online. Para pelaku bank tithil iki uga duwe pegawai penagih utang sing ora sungkan nggebuki lan uga ngisin-ngisini wong sing duwe utang gedhe.


Wektu kui, aku tau ora kerjo lan ora ono kegiatan opo-opo selama 6 sasi luwih. Pas selo-selone kui, aku binung opo sing sebenere pengen tak lakoni neng donyo iki. Tekan pas kui, aku keno COVID-19. Pas lara-larane kui, aku tambah mikir aku arep ngopo bar iki. Tekan mbuh kepikiran seko ngendi, aku kepengen kerjo neng industri film. Aku pengen dadi penulis skenario. Durung mari-mari banget, aku ngewiwiti skenario pertamaku sing judule Randira-Traumea. Judul kui duwe arti, kira-kira, mimpi utowo impian sing mesthi owah-owah. Ora suwe bar aku rampung nulis kui. Ono pengumuman magang neng omah produksi Ravacana. Aku langsung daftar program kui. Alhamdulillah, aku iso tekan tahap wawancara. Nanging sayange, aku ora ketempo. Banjur aku dadi bingung meneh arep ngopo bar iki.


Nag awakmu iku keweden diajaki kewan mboh iku pitik babon utowo asu, sakjane awakmu ora atek mlayu masio rodok keweden kudu diempet. Terus nag iso awakmu kudu manekno awak ben iso ngelawan kewan iku maeng soale nag awakmu blayu yo tambah diajaki sampek sak keneke. Dadi masio awakmu wedi nag diajak ambek kewan iku, awakmu kudu gelem ambek mekso pikiranmu ben kendel, soale nag ora kendel ambek tetep keweden tambah iso dadekno trauma terus akhire mene maneh nag petuk kewan sing marakno awakmu wedi maeng jelas wedine. Mangkane kudu dilateh gal saitik ben iso ngendelno awak karo pikiran sing ancene wes keweden maeng.


Tingkah kuwi kudu nyesuaiake karo klambi sing dinggo. Yen nganggo klambi olahraga utawa kaos lan celana longgar kanggo olahraga, ora ngapa yen arep mlayu, mencolot, lan uga akeh tingkah liyane. Nanging yen nganggo klambi formal, tingkah uga kudu djaga kaya pas nganggo celana kain utawa kemeja. Celana kain iki bisa bedhah yen tingkahe ora karuan. Kamangka, tingkah iki kudu digatekake amarga ana sing ngomong yen tingkah kuwi ngetutake klambi sing digawe. Amarga kuwi, awak dhewe kudu ndelok situasi lan acara ben bisa nganggo klambi sing pantes lan ora salah kostum, kena malfungsi klambi, lan ora gampang bedhah ning acara sing ana.


Koyoke kabeh wong iku mesti tau ngalami perkor sing ancene dianggep jijiki karo wong iku maeng. Nah biasane perkoro sing dainggep jijiki karo deke iku durung karoan jijiki nang wong liyo, yo sak walike barang yo ngunu. Nah ono perkoro sing jijiki maneh yoiku ngiler pas mangan. Nah perkoro iki kedaden pas aku ambek koncoku mangan bareng pas kemah. Nah waktu iku mangan bareng tapi karo gowo ajang dewe-dewe. Nah bocah wedok sing masi iku maeng langsung mireh mergo ora mentolo ambek jijik pas delok koncoku sing ngeler maeng. Mangkane nag mangan iku sing biasa ae, ojo sampek marakno wong sing nang pinggire iku maleh jijik pas delok.


Aku biyen pas kulia nag Suroboyo gelek nge prank bocah-bocah soale akeh bocah sing ora gelem soro oleh garap tugase. Pas waktu iku ono tugas kelompok sing diongkon nerjemahno boso inggris nang indonesia teko buku x. Nah aku sengojo gawe isu nag buku iku asline wes ono nang website A ben bocah-bocah ora takok aku terus soale angger ono tugas mesti takok jawaban nang aku. Akhire aku mangkel, terus pengen nge prank bocah sak kelas sing gelek jaluk jawaban nang aku. Akhire bocah-bocah iku maeng goleki jawaban nang website A sing ancene iku maeng blogku dewe sing wes tak tulisi "nag pengen cepet budolo nang mbah dukun ae".


Yen ono wong mukok neng jero kendaran kui, awak dhewe neng sekitare kui ngeroso gilo. Senadyan, mukokane ora keno awak dhewe, tetep wae awak dhewe ngeroso jijik. Nanging wong mukok kui ono alesane, lan dheweke sebenere ora kepengen uga ngelakoke hal sing marake awak dhewe jijik. Alesan sing utama kui mergo uteke kui bingung. Dheweke delok pohon utowo benda-benda sing liyo gerak, padahal otote lagi meneng wae. Mergo utek ora iso memproses kui, makane wong iso mukok. Sak liyane kui uga ono alesan liyane, salah sijine wong sing mukok kui mungkin wingine kurang turu. Yen wong kerep dolanan HP neng perjalanan kui, uga gawe mual pas dheweke numpak kendaraan.


Akeh sing ora ngerti yen kerja utawa ngalami latihan ning bidang militer iki bisa marai serangan panik pas latian amarga ngalami adaptasi kaya ning wayah latian nganggo sirine tengah wengi, simulasi jaga, latihan fisik sing luwih abot saka saban dinane, lan uga latihan senjata. Kamangka wong sing kerja ning militer, kudu dicek kabeh fisik uga mental sak durunge ngalami latian iki. Banjur kepiye sing kudu wajib militer kaya ning Korea? Kanggo wong sing ora bisa nahan serangan panik kuwi bisa dideleh ning bagian pelayanan masyarakat lan ora nyekel bagian militer uga senjata amarga risikone uga gedhe banget lan mesti marai stres lan depresi sing serius.


Grup chat kelasku mara-mara rame. Aku bingung amarga biasane sepi mamrih. Kabeh padha nulis "Ndherek Bingah" ning aku. Jebule aku dikandani yen jenengku metu nalika ana undian kanggo dolan ing Singapura gratis sing diadakna karo salah siji perusahaan ngombe. Nalika aku ndelok wara-wara iku aku melok kaget banget. Tanganku gemeter, sikilku rasane kaya ilang saking abote raisa digawe mlaku, atiku melu ndredeg. Grup kelasku tansah rame banget ngomong ning aku njaluk oleh-oleh lan liyan-liyane. Kanca-kancaku sing ketemu aku uga langsung nyalami aku lan ngerangkul aku sinambi nyemangati. Aku seneng banget amarga iki bakal dadi pengalamanku dolan ing luar negeri dewean.


Seko kelas 2 tekan kelas 3 SMA, kelas ku kui wong-wongane ora ganti. Aku lan konco-koncoku sekelas kui duwe tradisi ngerayake ulang taun cah-cah kelas. Detaile bedo-bedo, nanging alur intine kui podo. Diwiwiti seko jam pelajaran sekolah. Seko mlebu kelas tekan krungu bel bali sekolah, wong sing ulang taun kui digarape. Iso digawe mumet, digawe bingung, tekan digawe nesu. Pokokmen awak dhewe gawe skenario drama sing paling apik kanggo dheweke. Pas bubaran kelas, drama kui pas puncak-puncake. Pas sing ulang taunke, meh nesu utowo arep nangis. Awak dhewe gawa mlebu kue sing wis dicepake karo nyanyi slamet ulang taun. Bar liline ditiup, awak dhewe ngelanjut garapi meneh. Biasane awak dhewe nguncal banyu sabu, tepung, tekan endog mentah.


Saiki gak onok wong sing seneng diperlakukan gak adil ambek wong liyo, termasuk awak dewe. Opo maneh nek misal awak dewe sing tepak tapi malah disalahno, wah tambah muncak iki jenenge emosi. Onok beberapa hal sing isok dilakoni gawe mbelo awak dewe nek misal awak dewe lagi ngadepi situasi koyok ngono. Siji, pastikno nek ancen awak dewe iku sing bener, ojok mergo ego tok. Loro, nek wes pasti awakmu sing tepak, kumpulno kabeh bukti gawe pembelaan. Telu, hadepi maneh wong sing bersikap gak adil nang awakmu dan protes o. Papat, belo terus awakmu, nek butuh sampe debat karo pelakune. Tapi awakmu kudu eroh tanda kapan awakmu kudu mandek. Nek misal pelaku iku ngakoni, berarti awakmu menang. Tapi nek pelaku sek ngeyel, bahkan mulai ngomong gak nyambung, wayahe awakmu mandek. Soale gak guna debat karo uwong sing ndase koyok watu. Terakhir, apresiasi keberanianmu dewe.


Aku karo koncoku tau numpak prau etek nang daerah pesisi. Nah polahe prou etek iku maeng bocor akhire aku ambke koncoku wedi. Sing garai wedi iku maeng polahe prau etek sing tak tumpaki iku kelem gal saitik. Prau etek iku rupane yo koyok prau biasa ngunuku. Ono kayu sing digawe ngayun ben iso mancal banyu ambek mlayu. Terus yo ono desele barang ben mlayune tambah banter. Prau etek iku gedene yo ora nemen soale ancene mok dimoti wong kanggo golek iwak tok ambek mok amotek yo sikitar sepolohan uwong. Tapi sing garai medeni yo iku maeng nag banyune akeh sing mlebu mesti keleme. Nah wong aku biyen ae tau klelep gara-gara prou eteke akeh banyu sing mlebu.


Keputusan ana ing urip iku mutlak pilihane saben wong dewe-dewe. Ana wong sing mutusake kanggo rabi, duweni anak, nanging kene uga ora oleh nutup mripat nalika ana wong sing milih kanggo urip dewe. Kene ora oleh mikir yen wong iku aneh amarga dheweke mesti milih iku lan ngerti konsekuensine. Kayata bakalan sepi nalika urip dewe, ora ana sing ngeramut nalika lara, ora ana panggon kanggo mbagi rasa seneng, sedih, lara, lan liyane. Wong iku akeh banget maceme. Kene ora bisa maksakake kepenginane wong liya supaya padha karo kene. Mula ayo padha ngurusi awake dhewe lan ora perlu melu melu urusane wong liya.


Dalanan pas taun baru kui mesthi rame. Akeh wong sing kepengen dolan utowo pengen delok kembang api neng tengah dalan. Wengi kui ora mungkin ora macet. Timbangane awak dhewe dadi emosian neng dalan, mending pas wayahe taun baru kui awak dhewe neng omah wae. Dina kui ora spesial-spesial banget sebenere. Sak ben dinone, bukane awak dhewe wis ngerasake pergantian dino yo? Sing ngedni kui ora bedo adah koyo pergantian taun. Menurutku, taun baru kui ora perlu dirayake. Luwih mending wektu kui awak dhewe enggo kanggo leren, soale sesoke mesthi tanggal abang. Yen wis ora sekolah ngene iki, dino preinan kui dadi luwih berharga.


Sebagai wong Islam, awak dewe diajarno gawe njogo keresikan, termasuk keresikan awake dewe. Awak sing mambu badek iku isok dadi pertanda nek wong iku kemproh, dan iku kudu dihindari. Tapi ndek satu sisi sisan, akeh ulama sing ngomong nek wong wedok iku haram nganggo parfum. Padahal parfum iku kan sing marakno awak dewe dadi wangi. Terus nek wes ngono, yaopo carane awak dewe tetep wangi. Aku nduwe carane. Siji, adhus nganggo sabun sing onok parfum e. Loro, nganggo body lotion sing onok parfum e. Telu, cuci klambi nganggo detergen cair sing luwe wangi. Papat, klambi iku mau ojok lali direndem nang pelembut karo pewangi. Terakhir, klambi iku mau disetriko nganggo cairan setriko sing onok parfum e. Nek wes ngono, awakmu tetep isok wangi tanpa nganggo parfum.


Iki aku tok sing nguwasi, utowo ance kenyataane yo aku gak eroh. Tapi ben aku ndelok onok wong sing nduwe senjata api, sifate iku dadi sengak banget. Nek aku ndelok, wong sing nduwe senjata api iki marakno ngeroso berkuasa. Contohe koyok kejadian nang Palmerah, Jakarta Barat, ndek ndi onok aparat TNI sing nodong pistol nang pengendara motor mergo nyerempet mobile. Padahal koyok ngono iku kan sek isok diomongno apik-apik, tapi wong iku malah nodong pistol. Mentang-mentang nduwe jabatan duwur, dadi isok sak enake dewe nodong pistol koyok ngono. Dan koyok ngono iku aku yakin lagi akeh banget kedaden ndek Indonesia, opo maneh saiki peredaran senjata api iku akeh banget, marakno akeh wong nduwe pistol mek gawe ngancem wong koyok ngono iku.


Asline wong sing konangan ngelakoni elek iku durung karoan isin, soale iku karek penggawean ambek kebiasaane wonge. Nag ancene deke iku wes biasane ngelakoni penggawean elek iku yo ora isen mok mlayu tok soale wedi konangan wong akeh. Terus nag deke iku ora biasa ngelakoni penggawean elek, yo iku mesti nag konangan mesti isin. Nah sing garai isin iku maeng asline yo perkoro sing dilakoni iku maeng, ora kok mergo perkoro liyane sing ono nang wong sing ngelakoi iku maeng. Tapi ancene perkoro sing dilakoni iku maeng sing bakal dadekno wong sing ngalakoni bakal ajur derajate nang ngarepe wong akeh, mangkane wong sing ngelkoni iki bakal isine pol.


Operasi iku tindakan gawe mbedah sing tujuane gawe merbaiki bagian awak sing butuh disembuhno. Biasane, dokter iku bakal nyarano gawe poso sak durunge ngelakoni operasi. Umume poso iku dilakoni rolas jam sampe onok sing sak dinoan. Paling durung akeh uwong sing eroh alesane, tapi sing jelas poso sak durunge operasi iku penting pol. Hal iku soale engkok pas dikeki anestesi, pasien bakal isok muntah pas nang tengah pengaruh bius. Gawe ngurangi resiko iku, makane pasien iku dikon poso ben kondisi weteng iku kosong dan gak bakal muntah. Terus sisan, tujuan poso sak durunge operasi iku gawe ngehindari terhambate aliran udara ambek ngehindari resiko kenek infeksi serius.


Pengawas konten utawa moderator konten kuwi salah siji penggawean sing miturut penelitian bisa ngasilake trauma seumur urip. Penggaweyan iki biyasane dibutuhake ning kantor-kantor media sing bisa nyiptake konten kaya TikTok, Facebook, lan uga layanan sing nyediakake gim. Penggaweyan iki bisa dadi tekanan mental kanggo wong sing ana ning kantor kuwi. Pemicu trauma iki bisa marai stres lan uga bisa nyabang marang fobia liyane kaya wedi karo getih, badut, panggonan sing peteng, setan, lan uga akeh maneh . Kamangka, bayaran sing diolehi saka penggaweyan iki ya kudu gedhe lan nduwe asuransi jiwa sing uga padha gedhene amarga bisa marai penyakit mental.


Mbarine sampah iku wes diolah nang TPST, bakal dipindahno nang Tempat Pemrosesan Akhir utowo luwe dikenal ambek jeneng TPA. TPA iku panggon gawe mroses ambek mbalekno sampah nang media lingkan secara aman gawe menungsu ambek lingkungan. TPA iki ngelakoni pengurungan sampah nganggo metode landfill sing dikembangno dadi controlled landfill ambek sanitary landfill. Landfill iki mau prinsipe dibutuhno banget. Onok telung alesan. Siji, pengurangan limbah ndek sumber, daur ulang, utowo minimasi limbah gak isok nyingkirno kabeh limbah. Loro, pengolahan limbah biasane ngehasilno residu sing kudu ditangani luwe lanjut. Telu, kadangan limbah iku angel diuraino secara biologis, angel diolah secara kimia, dan angel diobong.


Seneng lulus ujian yaiku roso sing senenge megilan nag siji waktu sing disebabno teko hasile ujian. Lah hasil lulus iku maeng sing iso dadekno roso seneng utowo bahagia sing moro-moro teko nag ati sampek mujudno roso seneng. Akhire teko roso seneng sing disebabno perkoro ujian maeng dadekno wong sing duwe ati maeng iso keroso. Lah teko roso seneng teko perkoro maeng, akhire nag pas ujian wong-wong utowo bocah bocah podo ngenteni roso seneng teko ujian. Tapi kadang sing teko yo ora roso seneng tok, roso sedeh barang yo teko. Tapi saiki akeh-akehe ujian mesti mujudno roso seneng soale wes dimanipulasi kabeh hasil ujiane.


Awak dhewe kudune ora perlu wedi yen awak dhewe ono neng kondisi sekarat kui utowo kondisi sing awak dhewe rasake wektune dhewe kui wis ora akeh neng donyo iki. Yen ngeroso wedi kui lumrah. Mungkin awak dhewe durung iso nerimo ninggalke keluargane dhewekan utowo ono mimpi-mimpi sing durung sempet kewujud. Nanging podo koyo ngeroso wedi, mati kui wis lumrah. Mati kui takdir kanggo makhluk-makhluk sing ono nyowo neng jero awake. Yen awak dhewe sadar yen saiki awak dhewe urip, awak dhewe kudu sadar, cepet opo suwe, awak dhewe bakal ketemu karo sing jenenge mati. Mati kui perkoro sing mesthi kedadene. Makane ora gunane awak dhewe ngeroso wedi.


Sing jenenge kleru iku termasuk penggawean sing ora tepak sing wes kelakon. Nah pengawean iki biasane iso ae marakno wong isin, contohne yoiku nag kleru nyelok jenenge wong yo jelas isin. Opo maneh nag wonge iku ora terimo tambah pol isine. Nah kedadena iki ancene gelek kedaden nang endi-endi ora mok bocah enom tok wongsing tuwek-tuwek barang yo sak pirang-pirang. Nah mangkane ben ora sampek kleru ojo sampek nyeluk wong sak enake mergo iso ae dudu wong sing dikarepno. Yo polae sembrono maeng iku iso dadekno wong sing kleru nyeluk jenenge wong. Nag panggonane maeng sepi se ora opo-opo tapi nag wong sing diceluk maeng pas ambek koncone sing kenal yo isine megilan.


Indigo, utowo arek indigo, iku istilah sing digawe arek sing nduwe kemampuan utowo sifat sing spesial, gak biasa, sampe supranatural. Supranatural sing dimaksud iki sering dikaitno ambek arek sing isok ndelok sesuatu sing gak isok didelok karo menungso biasa. Biasane arek sing nduwe kekuatan indigo iki isok konangan ket cilik nek wong tuwone peka. Onok pirang ciri-ciri arek sing nduwe kelebihan siji iki. Siji, idealis karo kritis. Loro, pemikir. Telu, terlahir nduweni empati sing kuat. Papat, luwe peka sampe eroh opo sing bakal kedaden. Limo, pemberontak. Enem, nduwe konco khayalan. Pitu, cerdas. Wolu, gampang ngeroso bosen. Songo, mergo keto luwe bedo, kadang isok dikondo ketok luwe aneh timbang arek liyo.


Pas KKN nang Kota Gadis, aku blonjo iwak kanggo bocah-bocah sak kelompok mergo pas iku wayaku sing blonjo. Nah pas tok omah sing dinggoni ngontrak iku aku beteti iwak sing maeng tak tuku. Yo ancene se ambune amise megilan sampek koncoku sing ambu amise maeng ae langsung gedek-gedek ambek kudu muta mergo saking jijike ambek jembere karo amise maeng. Pas aku takok ambek bocahe maeng, bocahe ngomong nag ora mentolo ambek amis-amisan polahe jarene nak amis iku mesti akeh getehe. Padal iwak sing tak etet-etet lo ora ono getehe. Yo ancene sing jenenge wong jijikan ambek perkoro ngunuku iku angel jelasno nag ditakoni perkoro iku maeng.


Minggu wingi aku ujian basa Inggris kanggo nentukake aku bisa nerus kuliah ana ing Walanda apa ora. Ujian basa Inggris iki arane TOEFL, aku kudu oleh biji paling elek 500 supaya bisa lulus. Swasana ana ing panggon ujiane medheni banget. Aku ora tau ngerasa wedi kaya ngene. Nanging sawise ujian iki rampung, aku langsung bisa ndelok bijiku. Senenge aku nalika ndelok bijiku 570. Iku artine aku lulus ujian iki. Esemku ora luntur nganti tekan omah, untuku nganti garing amarga ngguyu terus, wajahku uga sumringah nalika ana sing takok. Aku akhire bisa mbuktikake yen aku bisa lulus ujian sing sadurunge takkira bakal medeni banget. Matur nuwun Gusti.


Keakehan mahasiswa sing aktif kui ngeroso salah jurusan. Dadi ngelakoni perkulihan kui keroso abot. Padahal kudune, kuliah kui kudu seneng utowo iso dinikmati sak ben prosese. Ben awak dhewe ora salah milih jurusan lan seneng terus pas kuliah, ono beberapa persiapan sing kudu dilakoni. Sin kepisan, awak dhuwe kude ngerti opo sing awak dhewe minati. Awak dhewe apike golek informasi seko kabeh jurusan. Seko kono disinauine luwih jero babagan jurusan sing menurute dhewe menarik. Sing keloro, awak dhewe uga kudu ngerti keluwihan lan kekurangan awak dhewe. Pekoro opo sing kiro-kiro luwih apik timabange konco liyane, perkoro opo sing awak dhewe kurang iso. Yen wis ngerti kui, pilihan mau bakal lui mengerucut. Selanjute, gari doa lan mantep-mantep ati. Muga-muga diparingi jurusan sing terbaik marang Gusti Allah.


Erna kuwi bocah sing paling pinter ning kelasku lan pas lulus kuliah, dekne dadi salah siji mahasiswa lulusan terbaik amarga cumlaude lan nduwe akeh prestasi. Saiki dekne uga kerja ning perusahaan nasional. Nanging sapa sing nyangka yen Erna kuwi korban perundungan pas jaman SD lan SMP amarga dekne anake wong ora duwe. Erna uga urip ning daerah pelosok. Erna kuwi mesti dadi korban dikerjani kanca lan kakak kelase sing anak juragan beras amarga wong tuwane dadi babu ning omahe kancane. Erna tau wedi budhal sekolah amarga wedi diece karo kancane. Nanging Erna mulai semangat maneh amarga dekne dadi juara kelas terus lan oleh beasiswa.


Jajan sing onok ndek pasaran jaman saiki iku roto-roto mengandung natrium sing duwur pol. Padahal sak dino, konsumsi natrium iku maksimal mek 2500 mg. Nek awak dewe kakean mangan jajan sing kandungan natriume duwur, isok berpotensi gawe munculno penyakit hipertensi. Dadi mulai saiki, mulai dikurangi konsumsi jajan sing tinggi natrium sak durunge awakmu kenek hipertensi dan nyesel ndek akhir. Awak dewe isok nggawe alternatif jajan liyane sing luwe sehat dan marai wareg. Salah sijine iku telo. Telo iki rasane wes legi, marai wareg pisan. Cara masak telo iku cukup didang sampe empuk sekitar 20 menitan, mbari ngono dimenengno sampe adem dan siap dikonsumsi.


Seneng polahe petuk ambek idola yaiku roso sing teko polahe ono wong liyo utowo perkoro liyo sing metu nag ngarepe wong iku maeng. Terus biasane roso iki tekone ora mok garai roso seneng tok, tapi yo ambek garai roso liyan-liyane melok teko contone roso jumbul, roso wedi, roso, bingung, ambek roso kuwatir. Dadi wong sing ngerasakno roso seneng sing nginiki biasane emosi senenge ora iso ucul bebas soale kebarengan ambek roso iku maeng. Mangakne kadang nag ono wong sing petuk ambek idolae mesti nag gak meneng, yo ketok bingung soale deke mikir kok iso perkoro ngene moro-moro kedaden? Kejobo wong sing niat utowo duwe tujuan kat awitan pengen petuk ambek idolae.


Kewan luwak iki mung ngonsumsi kopi, dadi kotoran sing dihasilake kuwi ya mung kopi lan dudu bahan buangan kotoran liyane. Luwak sing ngonsumsi kopi iki uga ora diopeni kaya peternakan, nanging ya dilindungi ning cagar alam sing ning njerone ana kebun kopi. Cara ngolah kopi luwak iki uga khusus. Kotoran sing wis dikumpulake saka habitat luwak banjur diumbah ping bola-bali banjur dipepe kanthi garing kanggo ngilangake bakteri. Kopi iki uga bisa dipanggang yen wes diumbah ben luwih steril. Kopi sing wis dipepe kuwi mau banjur disangrai utawa digoreng tanpa lenga banjur digiling kanthi alus banjur dikemas sak durunge didol utawa dikirim ning manca negara.


Preian wingi, Dinda nagih Mbakyune kanggo ngeterke dolan menyang mall. Dinda wis kudu arep mblanjakke dhuwite kanggo tuku barang sing wis dikarepi yaiku laptop. Dinda wis nabung kira-kira setahun lebih kanggo tuku laptop iki. Laptop merk Apple utawa arane Macbook pancen rada larang. Nanging, nalika Dinda kasil tuku laptop iki nganggo dhuwite dhewe, Dinda ngerasa puas lan seneng banget. Ana ing toko, Dinda njajal kabeh fitur sing ana ing laptop anyare. Sawise marem lan wis ngerti kira-kira cara nggawe laptop anyar iki, Dinda dikancani Mbakyune kanggo mbayar. Regane kurang luwih 20 yuta. Dinda seneng banget amarga akhire bisa tuku laptop iki nganggo dhuwite tabungane dhewe.


Pas 2 ulan wingi ono pengumuman kompetisi gawe lomba nulis puisi nag mading kampus. Lah koncoku sing senengane nulis langsung semangate megilan solae iso nyalurno hobine sing ket cilik disenengi. Akhire koncoku maeng daftar terus aku ora ero teruse mboh koncoku mane gmenang opo kalah. Tapi pas aku ketemu koncoku wingi, moro-moro koncoku ngejak mangan terus cerito nag deke senenge pol soale oleh penghargaan teko puisi sing dielokno kae. Lah ceritone winggi mari mangan aku langsung dijak budal nang salah sijine kampus sing ngadakno lomba maeng. Terus pas tutuk kono. Wah bangunane megilan apike, aku sampek njumbul kok ono bangunan koyo ngene, maksute iku bangunane iku ramah lingkungan ora ruwet ambek bangunan beton tok.


Salah siji film sing mbahas reuni yaiku judule Reuni Z. Film iki kalebu salah siji film horor komedi Indonesia sing paling akeh ditonton ning aplikasi digital amarga lucu lan nawarke ide anyar kanggo perfilman ning Indonesia. Film iki mbahas babagan reuni sing ana ning SMA lan kebiyasaan mangkelake wong sing melu reuni, kaya nyombongake kesugihane, ngece marang kanca, lan uga kaget ndelok perubahan kanca sing ora dinyana. peserta reuni SMA kuwi diuji pas kudu nyelametake lan ora milih-milih kanca sing arep diselametake nganggo akeh cara. Film iki tayang taun 2018 lan disutradari karo Monty Tiwa uga Sholeh Sholihun. Bintang filme uga macem-macem, saka artis kanthi seniman komedi.


Pas aku nang tahap akhir tanda tangan kontrak kerjo, HRD ne iku nakoni aku opo aku nduwe sertifikat TOEFL paling anyar. Tak jawab gak nduwe, soale aku terakhir tes TOEFL iku telung tahun sing lalu. Otomatis sertifikat sing tak duweni iku wes gak berlaku. Akhire gawe menuhi syarat akhir kontrak kerja, aku dikon gawe melu tes TOEFL secepate dan kudu entok nilai ndek duwur 500. Mergo gopoh kabeh, akhire aku daftar sesok e dan ngelakoni tes pas lusa. Mergo gak akeh persiapan, aku pasrah ae pas nggarap tes e. Eh pas hasil e metu, nilaiku 503, wes nang duwur persyaratan umum e. Aku jelas seneng dan luego pol lah, soale aku gak akeh sinau tapi tetep isok entok apik.


Akeh wong sing keweden karo opo-opo sing nang sekitare sing akhire dadekno pobia nang wong sing keweden iku maeng. Nah sing jenengen pobia iku ono sing ngarani angel ilangane ono sing ngarani cepet ilangane. Tapi anjurane dokter ben cepet iso ngelawan pobia iku maeng ono pirang-pirang cara yaiku kon ngadepi sing dadi pobiae maeng gal saitik, nah sing iki asline perlu dijajal ben ngerti iku efektif opo ora. Tapi nag dipikir ancene sing jenenge roso ngunuku yo perlu diadepei soale nag dituruti wedine iso ae tambeh nemen tapi nag dilaawan gal saitik biasane tambah entek ambek tambah ilang pobia gal saitik. Yo ancene kabeh iku butoh proses.


Aku tau petuk sing jenenge pocong ambek koncoku nang sawah pas delok desel sekitar jam 12 bengi. Aku ambek koncoku yo jumbul lah soale moro metu nang guriku pas mari gedekno gase desel. Pocong iku maeng duwure yowe koyok umume menungso tapi yo ora umum eleke, raine ikuloh ono koyok sete terus koyok kobong pateng klingkep ngunu. Terus, ono kaene putih sing brungkus awake ambek talenan nang duwere. Mari ngunu nak mlaku iku ora mencolot-mencolot koyok nag tipi tapi iku koyok ngeyang ngunu. Wes iku termasuk setan sing medeni. Mari ngunu aku ambek koncoku langsung mlayu sipat kuping mbok iku pari opo jagung sasak kabeh. Sampek omah wes ora wani ngomong langsung mlebu kamar.


Jenenge telek iku kan ampas teko panganan sing dipangan dan berakhir dadi telek, dan gak mungkin gawe dipangan maneh. Dadakno, gak kabeh iku koyok ngono lho rek. Dadi onok telek kewan sing isok dimanfaatno dadi pakan kewan alternatif, salah sijine iku teleke pitik. Akeh banget peternak sing manfaatno teleke pitik iku dadi pengganti bekatul. Hal iku soale kandungan nutrisi telek ayam sing wes garing iku duwur. Upaya peternak manfaatno telek ayam dadi pengganti bekatul iku gawe manfaatno limbah peternakan sisan. Dadi gawe awakmu para peternak, isok sisan lho niru cara iki gawe ngehemat biaya pangan kewan sing gede pol dan ngehemat pengeluaran.


Yen awak dhewe kebacut gawe kuciwo wong sing cerak, awak dhewe kudu cepet ngelakoke sesuatu ben hubungan ora luwih renggang meneh. Sing kepisan, awak dhewe kudu ngaku yen awak dhewe kui salah lan jaluk ngapuro. Langkah iki penting ben konco utowo pasangan awak dhewe ngerti yen awak dhewe nyesel ngelakoke perkoro sing marai kuciwo kui. Yen misale dee ora gelem nerimo ngapurene dhewe, ojo dipekso. Kei dee wektu kanggo mikir. Kuciwo kui artine tau percoyo. Rasa percoyo karo wong kui ora gampang dientoke. Wajar yen dee ora nrimo ngapurane dhewe ngono wae. Yen misale dee tetep trimo, awak dhewe kudu iklas keelangan wong kui.


Sakdurunge tampil utowo neng ngarep panggung awak dhewe ngeroso percaya diri banget. Awak dhewe yakin, awak dhewe iso tampil kanthi maksimal. Nanging ono wae hal sing gawe awak dhewe ora fokus utowo dadi gamang. Ben ora kedadean koyo ngono, awak dhewe iso gateke beberapa hal. Sing kesiji, yen ono wong sing nyoraki, mbuh kui mergo seneng opo niate ngenyek, ora usah digatek. Awak dhewe kudu luwih fokus karo opo sing awak dhewe kudu lakoke pas kui. Sok-sok malah wong sing ngeploki kui iso gawe fokuse awak dhewe buyar. Sing keloro, yen misale kui pempilane karo wong liyo. Yen koncone dewe kui salah, ojo dietuti. Awak dhewe tetep kudu ngelokoke gerakan sing kudune dilokoke. Mengko koncone dhewe sing saling kui sing bakal ngetuti gerakan sing bener.


Njaga kata-kata ning ngarepe anak kuwi babagan sing paling penting amarga nada omongan sing salah sithik wae bisa ditangkep dadi informasi sing salah karo bocah. Misale, awak dhewe arep ngomongi yen sarapan kuwi penting, nanaging amarga omongan sing metu kuwi kesane negatif, anak bakal ngerasa diseneni lan diwajibake sarapan tanpa ngerti alesane kenapa kudu sarapan. Anak bakale mikir salah apa sing dilakoni, padahal ya mug perkara sarapan. Kamangka, ana sing jenenge ilmu sak durunge dadi wong tuwa kanggo ngontrol emosi ben ora meledak. Amarga kuwi, ayo belajar dadi wong tuwa sing bisa ditiru, ben anak kuwi ora mendhem jero emosi negatife.


Biasane nag diguyu bocah sak kelas iku mesti isin. Nah nag wes kadung ngunuku kudune iso dadekno awake ati-ati ben ora sampek ono perkoro sing dadekno bocah sak kelas guyu maneh, kejobo ancene disengojo ben bocah sak kelas iku guyu mergo pengen ngelawak nang ngarepe bocah akeh. Nah biasane bocah sing diguyu bocah sak kelas iku ono pirang-pirang perkoro contohne koyok salah oleh jawab utowo ora nyambung ambek opo sing ditakokno gurune, terus nag gak ngunu yo turu nang jero kelas terus akhire konangan gurune akhire diguyu bocah sak kelas. Dadi nag iso nang jero kelas iku ojo sampek ngelakoni perkoro sing iso dadekno bocah-bocah sak kelas iku guyu.


Awakmu onok sing tau ngalami muntah getih gak? Dadi muntah getih iku muntah koyok biasane, Cuma muntahane iku onok werno abang teko getih, utowo isine mek getih tok. Muntah getih iku isok dadi salah siji pertanda nek nang njero awakmu iku temenan lagi onok penyakit, opo maneh nek iku wes kedaden ping bolak balik. Salah siji penyebab muntah getih iku mergo tumor utowo kanker nang organ pencernaan koyok lambung, esofagus, utowo pankreas. Nek semisal awakmu ngalami sing koyok ngono, terus dituti karo gejala-gejala sing diroso gak normal, mending awakmu cepet-cepet perikso nang dokter ben isok entok pengobatan luwe lanjut sak durunge telat.


Urip ana alam donya kang mung sepisan iki, saora-orane kudu tau ketemu karo wong kang banget disenengi utawa ketemu idola. Ketemu karo idola kuwi minangka pengalamaning urip. Pengalaman kang ora bisa dilalekake salamining urip. Saliyaning kuwi, ketemu karo idola apamaneh nganti pikantuk foto bareng bisa ngundhakake rasa bungahing ati awit kasembadan apa kang dadi pangangen-angen. Yen kasembadan pangangen-angene, adate anggone nglakoni urip bisa linuwih motivasine. Ketemu kato idola kuwi bisa dadi bahan crita kanggo wong liya, mbuh kuwi keluarga, kanca, apadene wong anyar kang ditemoni. Bisa nyritakake bab idola kanyata dadi rasa bombong kanggone saperangan wong. Mula yen kowe duwe idola, ora kleru kok yen kowe tansah ngudipaya supaya bisa ketemu.


Gong-gongan asu kui marake awak dhewe kaget lan wedi. Awak dhewe wis ngebayangke, khewan kui bakal ngoyak awak dhewe lan awak dhewe mengkone bakal dicokot. Padahal, pas awak dhewe nyeraki khewan sing sikile papat kui, dheweke sing ngeroso wedi. Mergo wedi kui dheweke kudu ngelakoke sesuatu supoyo dheweke ngerasa aman. Wong sing ora dikenal kui dianggep acncaman karo dheweke. Salah siji carane dheweke ngenlindungi awake kui nganggo coro gogong mau lan koyo siap-siap kanggo nyerak opo wae sing dheweke anggep anceman. Respon kui mungkin marake awak dhewe dadi gemeter. Nanging yen dipikir-pikir meneh kui lumrah banget, ono makhluk sing lemah kepengen ngelindungi awake ben ora ciloko.


Dino minggu iku arek-arek cilik nang komplek perumahan podo dolen bareng, termasuk Nessa. Awale Nessa dolan ambek konco-koncone nang taman bermain sing onok nang cedek omahe. Berhubung koncone siji siji wes podo diceluki ibukne, akhire de’e milih gawe numpak ayunan diluk sak durunge moleh. Nessa munggah ayunan terus ngayuno sampe duwur. Hal iku marakno onok siji arek liyo sing kepingin. Akhire arek iku nyedek nang Nessa terus nyeluk arek iku. Nessa sing diceluk akhire mandek dan nyedek nang arek iku. De’e njaluk gentian ayunan nang Nessa, tapi Nessa gak gelem soale durung tuwuk. Akhire arek iku ngancem nek bakal nguncali sirane Nessa nganggo watu. Nessa sing keweden langsung mlayu ngadoh dan milih moleh. Pas tutuk omah, de’e langsung nangis kejer mergo nahan rasa wedine iku mau.


Wong sing moro-moro srengen terus ora ono seba opo-opo iku biasane wong iku ngalami ganguan bipolar. Nah bipolar yaiku malehe emosi utowo karepe wong sing dadak malehe, terus ora iso dikontrol ambek wong iku maeng. Nah malehe emosi iku maeng ora mesti iso-iso ae sampek pirang-pirang jam, pirang-pirang dino, sampek sak ulan barang yo ono. Mangkane wong sing nginiki iku biasane duwe gangguan metal sing kurang apik, ambek biasane lingkungane iku ora apik kanggo emosine. Mboh iku gelek dienyek, dilokno, digoroi, ambek perkoro liyane sing sekirane garai wong iku maeng duweni roso sing ora karuan. Mangkane nag iso nginiki kudu ditambani sak cepete.


Reza Rahdian tau keno amukan ibu-ibu mergone dituduh wong sing seneng selingkuh. Padahal, ibu-ibu sing nesu neng dheweke kui mung delok seko seri TV sing dheweke dadi lakon neng kono. Judule kui Layangan Putus. Dheweke neng kono dadi lakon tokoh Aris. Si Aris iki sing gaweane selingkuh neng certione kui. Seri TV iki pancen terknal banget, senadyan ora ditayangke neng TV nanging neng layanan nonton daring. Saking populere kui, dheweke diceluk Aris pas papasan karo penontone. Fanse kui tekan mukul-mukuli dhewe. Ono uga sing ngebentak-bentak karo ngandani ben ora nyelingkuhi Kinan. Mbuh kui gojek opo tenanan lek ngantemi, nanging ketoke roso bencine kui tenanan.


Gak onok uwong sing gak gilo ben ndelok tumpukan sampah nang ndi ae. Wes marakno ambu, isok marakno pencemaran lingkungan sisan. Sing jelas, tumpukan sampah iku isok ngerusak pemandangan e awak dewe kabeh. Sak liyane ngerusak pemandangan, tumpukan sampah iku isok sisan dadi sumber sembarang kalir penyakit. Nang tumpukan sampah iku mau, pasti bakal uakeh kuman, parasit, bakteri, ambek virus sing ngumpul nang kono. Wes ngono, pasti bakal akeh kewan sing ngumpul nang kono dan isok nggowo penyakit nang menungso. Makane kabeh iku mesti ngindari ben onok tumpukan sampah. Sak liyane gilo, mereka jelas gak gelem sampe kejangkit penyakit mergo ngirup kuman sing onok nang kono.


Kejebak macet iku wis dadi panganan sadina-dina kanggo wong Jakarta. Apa maneh wong sing kerja ana ing daerah industri kaya ing Sudirman utawa Kuningan. Daerah industri iki wis mesti dadi pusate kemacetan amarga kabeh karyawane mulih kerja ana ing jam sing padha lan akhire ngebaki dalan. Yen wis kejebak macet, aja nganti dadi nesu-nesu wae. Iki bisa nggarai kene kaentekan tenaga lan akhire malah tambah sumpek. Yen ngalami macet sing nemen banget, bisa sangu jajan ana ing montor supaya bisa kanggo nyemil. Saliyane iku uga bisa ngerungokna lagu utawa bisa ngomong karo kanca supaya ora kerasa macete lan langsung bsia tutuk ana ing omah.


Ning Solo, ana tradisi katering sing bisa ngurangi antrean yaiku tradisi piring terbang. Tradisi piring terbang iki ora kaya katering liyane sing prasmanan lan njupuk sega lan lawuhan dhewe. Piring terbang iki yaiku pangan ning ndhuwur tatakan utawa nampan sing langsung diterake karo para sinom utawa wong kang ngewangi lan laden tamu. Tamu undangan mung lungguh lan para sinom nyediakake panganan pambuka, panganan inti, lan penutup. Piring kuwi mlebu lan metu saka pawon, kamangka diarani piring terbang utawa diibaratake mabur saka njero pawon. Tradisi iki sak liyane ngurangi antrean sing marai mumet, uga ngurmati para tamu sing wis teka ning acara.


Akeh wong sing ora seneng nag delok pangana sing  endute ora karoan mergo cicik utowo ancene kenk perkoro sing ora kepikiran. Nah endute maeng iso dadi perkoro sing jijiki nag ancene panganan iku maeng kenep perkoro sing rusoh contohne koyok kenek idune wong liyo, kenek kringet, utowo kenek barang sing ancene dianggep rusoh karo wong sing delok iku maeng. Mangkane nag ancene ono wong sing ora mentolo pas delok panganan sing ancene endut ambek rusoh iku maeng yo biasa ae, merog kadang uwong iku duwe pikiran ambek ora mentolo sing seje-seje, nag ancene wonge biasa uripe yo bakal biasa, tapi nag uripe kulino resik yo bakal jijik nag pas delok perkoro koyok maeng.


Fobia kuwi salah siji jenis gangguan psikis sing bisa amrai ora nyaman amarga menungsa kuwi ora ngerti kapan ngadepi rasa wedi ning uripe. Fobia kalebu salah siji gangguan sing bisa diobati nganggo cara ilmiah, yaiku kaping pisan kudu ngenali apa sing diwedeni, misale kaya karakter, kekurangan uga kelebihane apa wae. Kaping pindhone yaiku paham marang apa sing diwedeni. Kaping telu yaiku kudu mulai cara ngewarasake saka nyekel barang sing diwedeni utawa ndelok para pemicu phobia. Kaping papat, yaiku kudu paham yen fobia kuwi ora langsung waras, nanging ana tahap nanging uga kudu teratur ben ora kaget lan marai tambah stres.


Wong-wong nek wes nunggoki wong sakaratul maut iku bakal akeh ngelakoni dungo. Sing paling sering tak konangi iku dungo ben wong sing sekarat iku isok balik urip normal maneh. Padahal ben uwong iku nduwe umure dewe nang dunyo iki. Nek misal wes wayahe gawe mati, mosok kate dipekso gawe urip terus? Kan iku jenenge mekso kehendak takdir. Biasane wong-wong ngono iku nek ndelok wong sing diharepno ben isok urip maleh mati, sedihe iku bakalan kenemenen. Hal iku mergo de’e sek nduwe harapan ben wong iku mau sek urip. Dadi gawe awakmu sing ndelok wong sakaratul maut, gak usah akeh berharap ben sedihe iku gak kenemenen, mending ikhlasno ae.


Borderline Personality Disorder utawa BPD yaiku gangguan emosional sing dadi salah siji penyebab autophobia. BPD iki kalebu gangguan mental sing serius amarga bisa marai wong narik awak dhewe saka lingkungane. BPD iki akeh disebabake karo lingkungan sing kurang kondusif uga genetik. BPD iki dialami 1--4% wong ning dunya iki lan gangguan iki muncul ning masa remaja lan uga dialami karo para wanita lan uga remaja putri. BPD iki uga bisa kedadian marang wong sing duwe gangguan otak. Gangguan saka BPD iki yaiku emosi sing ora stabil, gangguan pola pikir uga presepsi lan ana kepengenan kanggo bunuh diri lan uga ana delusi.


Kanker kui dudu penyakit sing sepele. Akeh wong ora iso mari seko penyakit iki. Beberapa wong-wong sing wis mari seko kanker, ngerti-ngerti penyakit kui iso balik dhewe. Kanker-kanker kui ono tahap-tahape. Beberapa neng antarane kui iso disembuhke ono sing ora. Sing kesiji kui, kanker stadium 0. Kanker iki durung nyebar neng jaringan neng sebelahe. Kanker tahap iki isih iso mari. Sing keloro, kanker stadium 1. Neng tahap iki, wis muncul tumor cilik sing mangan jaringan neng awak, nanging durung nyebar tekan kelenjar getah bening utowo organ awak sing liyane. Sing ketelu, stadium II lan III. Neng tahap iki tumur luwih gedhe lan wis nyebar neng jaringan sekitare. Sing kepapat, stadium IV. Tumore kui wis nyebar neng organ sing liyane. Neng tahap iki, kanker wis angel disembuhke.


Pas aku ulang taun sing ke-17, aku ora ngarep arep dikado apa amarga aku ngerti yen aku wis gede lan ora pengen diwenehi apa-apa kajaba dunga saka wong tuwa lan kabeh urusan diwenehi kelancaran. Ulang taun iki uga dadi ulang taun sing nandakake aku wis diwasa lan wis kudu  mandiri lan mulai nggawa beban uripku dhewe. Nanging pas jam 12 bengi, jebul ana swara lawang kamarku digedor-gedok saka njaba. Tak kira wong tuwaku arep ngejak omong utawa ana kebakaran amarga aku wis kaget lan mencolot saka kasur. Jebul keluwargaku ngewenehi hadiah roti ulang taun. sal liyane kuwi, uga ana kanca-kancaku sing teka kanggo ngewenehi kejutan kuwi.


Kudune nag macet kabeh wong kudu iso ngempet roso srengene sing iso dadekno perkoro elek liyane teko nang awake, mboh iku dipisoe uwong polahe nyenggol, utowo perkoro liyane sing sekirane dadekno srengen nang macet. Opo maneh nek nang kota terus panas, sing jenenge macet mesti musuh sing paling gede kanggo wong soale kabeh wong pengen lancar mlakune tibake macet moro teko. Yo jelas wong sing kesusu maleh srengen, nag jareku roso srengen iku kudune diempet sak kuat-kuate soale nag gak diempet mesti dadekno perkoro nang dalan. Sak liyane iku srengen iku iso garai pikirane maelh ora anteng terus konsentrasine nang dalan ilang sing akhire dadekno nyenggol liyane. Terus garai wong srengen sisan.


Salah siji drama web digital sing digandrungi ning taun 2021 lan akeh sing seneng yaiku Layangan Putus. Drama iki kondhang amarga ceritane ditulis saka cerita asli, yaiku wong wedhok sing ditinggal selingkuh karo bojone kanthi lara ati uga stres. Drama iki diproduksi MD Entertainment sak uwise oleh ijin saka penulis buku asline. Akeh wong kang mbahas drama iki ning sosial media amarga kualitas drama lan akting para pemaine sing apik kaya Reza Rahardian, Putri Marino, uga Anya Geraldine. Drama iki bisa mbangkitake rasa mangkel penonton marang Aris, tokoh utama ning drama iki sing bisa ngerusak omah tanggane karo Kinan lan milih wong liya.


Nang seleksi masuk kuliah, pasti onok sing ketompo dan onok sing ketolak. Faktor masing-masing e yo macem-macem. Onok beberapa kesalahan umum sing marai awakmu ketolak melbu universitas. Siji, sinau gawe UNAS disik baru mikiri soal kuliah. Ancen awakmu kudu fokus gawe ngadepi UNAS, tapi ojok lali sisan mulai nyicil persiapan gawe tes melbu kampus sing luwe angel teko UNAS. Loro, mek ngandelno siji jalur tes tok. Jalur tes gawe melbu nang kampus iku onok akeh, dan iku kabeh kudu dicoba. Telu, salah pilih jurusan. Jurusan-jurusan sing luwe akeh peminate pasti luwe angel gawe dileboni. Dadi nek gak siap secara penguasaan materi, peluang gawe melbu jurusan iku bakal tambah cilik.


Agoraphobia kuwi salah siji jenis fobia sing gejalane wedi marang urip sosial lan wedi yen ana ning keramean. Wong sing kena agoraphobia iki mesti ngerasa isin lan uga ora bisa nerima keadaan sing keramean. Agoraphobia iki bisa dialami menungsa wiwit cilik lan penyebabe uga macem-macem kaya urip sing dikekang, keluarga sing ndukung banget karo gerakan antisosial, hubungan sing ora apik karo pasangan, depresi, lan gangguan liyane sing ora bisa diceritakake. Wong sing kena agoraphobia sering banget ngerasa ora mampu yen dibandingke karo wong liya, ora bisa mlayu yen ana kerumunan, lan yen ana ning jero keramean sing asing, dekne bisa kena henti jantung.


Wong kui mesthi kaget karo delok dedemi neng film-film horor. Ben wong iso gawe film sing marai kaget penontone, ono beberapa hal sing kudu digateke. Sing kesiji, awak dhewe kudu iso gawe alur crita sing iso gawe bingung utowo penasaran penontone, nangin tetep duwe tujuan sing ceto. Keloro, awak dhewe kudu mastike musik sing digunake neng film kui iso gawe suasana sing tegang. Musik iki bagian sing paling penting seko film horor. Medeni opo orane film horor kui tergantung karo musike. Sing ketelu, dandane demite uga kudu apik tekan iso ngeyakinke yen lakon kui demit tenanan, nanging uga dadane tetep ora entuk berlebihan.


Penelitian wis akeh sing mbahas babagan apa akibate yen seneng mangan lawar plek. Lawar pek iki bagian saka budhaya, nanging sing dadi masalah yaiku kualitas ternak sing biyen karo saiki kuwi bedha. Jaman biyen, ternak kuwi organik lan aman saka bahan kimia, saiki ternak malah ngundang penyakit. Ora kabeh wong seneng panganan iki lan nganggep iki sekadar budhaya senajan amis uga katon nggilani. Nanging miturut penelitian, budhaya iki apa isih perlu dipertahanke apa ora yen ndelok saka jenis panganan lan kemungkinan penyakit apa wae sing disebabake getih sing ana ning lawar iki. Kamangka, awak dhewe kudu luwih selektif marang panganan ning jaman saiki lan kudu pinter nggolek alternatif pengganti bahan.


Makin awak dhewe wedi karo demit, kemungkinan awak dhewe ketemu karo demit bakal luwih gedhe. Ono rong kemungkinane. Sing kesiji, demit kui jedul neng pikirane dhewe, dudu tenanan ono neng ngarepe dhewe. Makin awak dhewe wedi kui awak dhewe dadi makin kepikiran opo sing awak dhewe wedike. Dadine, sadar ora sadar, gambaran demit kui jedul neng bayangane dhewe. Sing keloro, demit kui ono sing percoyo seneng jedul neng ngarepe wong-wong sing wedi karo dheweke. Demit kui seneng garapi wong-wong sing wis wedi karo dheweke. Pandangan sing keloro iki mung cocok karo wong sing wis percoyo demit kui ono seko awale.


Babagan sing paling penting ning wayah pemulihan bencana kuwi yaiku piye carane ben para anak iki ora ngerasa trauma ning pengungsian. Akeh wong seng ora peduli babagan iki. Nanging, anak kuwi dadi bagian sing paling penting sing kudu digatekake karo pemerintah amarga anak iki dadi unsur menungsa sing paling alus lan yen ora diurusi bakal ngerasa yen bencana kuwi medeni amarga marai akeh panggonan ajur lan akeh keluarga sing seda. Kamangka, anane dinas sosial iki penting kanggo para bocah iki ben bisa waras saka trauma. Dinas sosial iki bisa ngajari lan uga ngundang para relawan kanggo ngewenehi pengajaran kaya ning sekolah utawa ngejak dolanan.


Pas krungu kabar yen bojone awak dhewe kui metheng kui, awak dhewe sebagai bojo kui reaksine iso bedo-bedo. Ono sing seneng tekan jingkrak-jingkrak lan uga ono sing mumet mergo kui neng jobo rencanane dheweke. Koyo opo wae reaksine, awak dhewe sebagai suami sing apik kudu siap ngadapi bojone dhewe sing wis meteng. Wanita sing metheng kui ora mung butuh digatek kondisi fisike tok, nanging uga kesehatan mentale. Awak dhewe kudu gawe bojone dhewe kui ngeroso yen dheweke kui ora ngurus kandungane kui dhewekan. Awak dhewe kudu luwih perhatian marang wonge lan uga melu ngewangi tugas-tugase dhewe neng omah. Awak dhewe uga perlu mengafirmasi yen dheweke kui tetep ayu. Soale, wanita yen lagi metheng kui dadi luwih sensitif lan dadi ora percaya diri.


Kekerasan anak jalanan kuwi salah sijine pengalaman sing marai trauma lan akibate bisa merembet yen ora ditangangi. Kekerasan iki biyasane ana ning bocah jalanan sing isih cilik. Bocah kuwi kudu ngamen lan setor marang wong sing dadi bos. Yen ora bakalan digebugi. Cara kanggo ngindarake saka masalah iki yaiku ngelakoni pendekatan kaya ngajar bocah-bocah ning pinggir dalan. Nggawe program sinau bareng uga bisa nuwuhake semangat bocah-bocah. Banjur yen wes ana pendekatan, bisa langsung lapor marang dinas sosial ben ditangani lan digolekake solusi kanggo bocah lan keluwargane. Pendekatan marang keluwargane ya bisa, nanging aja nganthi ngewenehi dhuwit ben ora ana ketergantungan karo masyarakat.


Salah siji kahahan sing kathoke awak dhewe ora entuk suwek kui pas awak dhewe lagi salat jamaah neng masjid, opo meneh kui salat jumat sing wonge akeh banget. Sowek pas lagi salat neng masjid kui ora mung perkoro isine, nanging salat dhewe dadi ora sah. Wis ngono, awak dhewe ora iso neng endi-endi yen kathok suwek pas lagi salat. Wong sing neng burine dhewe dadi iso delok bagian kathoke dhewe sing suwe. Makane kui, yen arep suwe kui dipastike yen kathoke kui ora sing sesak. Yen kira-kira kathoke dhewe kui bakal suwek, mending seko omah awak dhewe wis nganggo sarung.


Didit nduwe kucing sing diopeni wiwit cilik amarga nemu ning pasar. Kucing kuwi saiki wis gedhe lan seneng ngganggu Didit pas lagi wayah sinau. Kucinge Didit iki uga seneng dolanan ning latar omah, nggoleki cacing, walang, utawa nggolek tikus. Kucing aneh iki uga seneng nyokoti godhong, nanging jare dokter iki isih aman amarga kucing butuh bangsa suket-suketan kanggo ngeresiki pencernaane saka benda sing asing. Nanging ing sawijining dina, kucinge Didit iki tingkah lakune aneh lan uga ngetokake swara sing aneh kaya wong keloloden. Jebul kucing iki arep ngetokake wulu saka lambene amarga ngerasa wes ora nyaman. Bekas muntahe marai keri amarga bentuke kaya gulungan rambut.


Tiwi saiki kerja dadi perawat panti jompo ning Taiwan. Tiwi iki budhal saka daerah cilik ning Ngawi lan wis kerja suwi banget ning Taiwan. Pas kuwi, dekne lagioleh prei 2 dina lan ngentekake jatah preine kanggo mlaku-mlaku karo kancane ning pasar. Amarga wis suwe ning Taiwan, saiki Tiwi uga klambi lan paese bedha kaya pas lagi kerja ning Indonesia. Pas Tiwi lagi mlaku-mlaku, jebul ana wong sing njawil pundhake. Mbarang ditoleh, Tiwi kaget amarga kuwi Rini, kanca SMA-ne Tiwi sing wis suwe banget ora ketemu, padahal Tiwi lan Rini iki cedhak banget amarga Rini iki tangga desane Tiwi. Jebul Rini iki uga kerja ning Taiwan wis oleh sesasi ning salah sijine rumah makan.


Nek pas awak dewe lara, iku pasti budhale nang dokter. Ambek dokter, awak dewe bakal dikeki obat. Kadang obat iku dalam bentuk diombe, utowo disuntikno. Kadang awak dewe mikir, opo’o obat iku kudu disuntikno, opo’o gak kabeh diombe ae ben gak atek ngeroso kelaran. Tapi eroh gak, nek misal awakmu pingin cepet waras, iku mendingan nganggo obat sing disuntikno. Hal iku soale obat sing dilebokno teko jarum suntik iku isok ngeredahno rasa lara luwe cepet timbang obat sing diombe. Soale obat sing disuntikno iku mau langsung melbu nang aliran darah tanpa perlu diolah disik ambek organ liyane. Makane obat sing melbu lewat suntikan iku isok luwe cepet ngeredahno rasa lara nang awak dewe.


Kudune wong iku ngerti nag ngelakoni perkoro elek iku ancene ngisin-ngisine. Tapi sampek saiki tetep ono ae sing ngelakoni perkoro sing elek. Padal wes akeh wong sing ngandani nag ancene penggawean elek iku ora dadekno roso isin berarti wong sing ngelakoni penggawean elek iku jaluk dituturi soale kabeh penggawean elek iku yo mesti marakno isin, endi ono wong sing ngelakoni penggawean elek ora isin nggak wong sing wes bener-bener elek yo ora ono. Nag ancene kepekso ngelakoni penggawean elek kanggo urip nag iso iku yo kudu ora ono sing ero masio iku koncone dewe ambek liyan-liyane. Opo maneh sampek wong tuo utowo keluargane ono sing ero yo tambah isin-isini.


Aku diajari nabung karo wong tuwoku ket cilik. Awale, pas umur 5 taun, aku ditawari bapakku, aku kepengin duwe pit opo ora. Aku sing ket cilik wis bingungan lan manutan, aku jawab iyo. Sakjane aku yo kepengen ben podo karo konco-koncoku sing liyo. Nanging jarene bapak, aku kudu nabung disik kanggo tuku pit kui. Seko dino kui, aku ngewiwiti nabung. Duwit jajanku dijatah Rp2.000 sedino. Seko kui, aku nyisihke sewe-sewu ben dinone. Malah, ono dino-dino sing aku ora jajan blas. Sesasi kemudian, bapaku takone duwite wis kekumpul piro. Pas diutung, duwit tabunganku wis tekan 30 ewunan. Bar kui, bapaku ngejak aku neng toko pit. Pas wis gede aku lagi sadar yen duit sak mono kui ora cukup kanggo tuku pit siji. Jebul, bapakku tetep nalangi.


Pas aku budal nang stasiun numpak bis, aku delok wong iku podo kesusu mloya-mlayu ambek konco-kocnone soale ketok gerombol-gerombolan. Nah jarene wong sing nang pinggi kono sing gelek delok ngunuku iku ngomong nag wong sing ngunu biasane wong sing jumbul ambek kesusu soale ketinggalan bis. Nah wong ngunuku ate ngajaki bis beke iso leren soale delok ono sing ngajaki nag gurene. Nag pengalamanku biasane nag bise wes metu teko terminal iku tetep mandek nang jobone soale jagani nag ono sing isek kari nag mburi polahe ora ngerti nag bise wes jame metu teko terminal mangkane kudu mlaku ben ora kenek sumprit teko sing jogo terminal.


Nag jaman saiki roso seneng tuku barang sak marine nabung iku iso kedaden mok teko siji perkoro sing jenenge nabung. Perkoro iki iso dadekno roso seneng soale iku wujude usaha'e wong sing nabung gawe mujudno tujuane nabung iku maeng opo. Lah terus tujuane nabung maeng nag keturutan mesti nekakno roso seneng, ambek roso lego sing ora tau dipikirno nag iki bakal kedaden. Dadi roso seneng polahe iso tuku barang sak marine nabung iku wajar ae dirasakno ambek wong sing nabung. Soale iku termasuk nyukuri usaha sing wes dilakuni sing jenenge nabung iku maeng. Dadi roso seneng iku maeng ora mok angger iso tuku barang iku tok, tapi yo mergo usaha nabung maeng hasil.


Awakmu tau gak ngeroso kesepian padahal nduwe konco sak pirang-pirang? Dadakno nduwe konco akeh iku gak menjamin awakmu gak bakal kesepian. Kualitas konco iku yo penting gawe awakmu cek gak ngeroso kesepian. Awakmu butuh uwong sing bener-bener mbok percaya dan isok berbagi keluh kesah. Nek awakmu wes nemu konco sesuai kriteria mau, dan awakmu wes nyaman ambek koncomu iku mau, dijamin awakmu gak bakal maneh ngeroso kesepian. Soale awakmu wes yakin nek awakmu gak bakal ditinggal dewe mbasio awakmu lagi ndek fase terpuruk. Konco sing apik iku gak bakal ninggalno awakmu, mereka malah nuntun awakmu gawe bangkit maneh. Konco sitik tapi isok dipercaya iku jauh lebih baik timbangane konco akeh tapi munafik kabeh.


Nggawe kejutan ulang taun iki angel-angel gampang kanggo wong sing wis diwasa amarga akeh pertimbangan, salah sijine wektu, hobi, lan babagan apa sing lagi diutamakake. Babagan iki bisa marai wong ora sadar karo dina ulang taune lan ora ngerti yen ana wong ning jaba sing prihatin marang ulang taune. Kanggo wong sing kaya iki paling penak ngewenehi kejutan sing marai seneng kaya misale ngejak ning restoran, banjur ngejak kanca liyane kanggo tuku roti lan hadiah sing arepake. Hadiah iki kadhang ora penting ndelok regane, dadi ya yen arep urunan ya urunan semampune, sing penting bisa marai bungah lan migunani kanggo sing lagi ulang taun.


Dini takon nang aku, enake tuku opo yo pas lagi Shopee Flash Sale. Tak jawab tuku opo sing mbok butuhno ae. Terus de’e nyeletuk nek de’e butuh kemejo soale kemejone onok sing bolong mergo kenyonyor setriko. Akhire de’e nggolek kemejo sak krudung ambek celonone pisan. Terus Dini gak sengojo nemu sak set klambi ket duwur sampe ngisor dan regane murah. Aku langsung ngomong, sing koyok ngono iku rawan kembaran ambek wong liyo. Tapi gak digatekno karo koncoku dan tetep di-checkout ae. Tak jarno ae wes. Pas barange wes teko, Dini langsung nganggo klambi iku. Tak akoni ancene apik sih. Pas melbu area Kampus, dadakno onok sisan arek sing nganggo klambi plek koyok tekne Dini. Bahkan kembare iku ket duwur sampe ngisor. Ndelok iku, Dini langsung ngajak aku balik Kos gawe ganti klambi. De’e isin pol nek engkok sak dinoan kudu kembaran ambek arek iku mau.


Ujian sing pasti bakal dilakoni kabeh uwong iku salah sijine ujian SIM. Ujian sing siji iki dilakoni cek awak dewe isok entuk surat izin mengemudi utowo disingkat SIM dan isok ngendarai kendaraan dengan legal. Ujian SIM iku onok loro, yaiku tes tulis karo tes praktek. Onok beberapa cara sing dilakoni cek isok lulus ujian SIM. Pertama gawe tes tulis, akeh-akeho nggolek informasi tentang marka lalu lintas. Pelajarono kabeh, soale materi tentang marka lalu lintas iku sing bakal metu nang tes tulis SIM e. Loro gae tes praktek alias tes sing paling akeh gagal e. Cek gak gelem ngulang terus, awakmu kudu sering-sering latihan nyetir sesuai arahan tes e. Nek gelem gampang, awakmu seringo dolen nang area sing digawe tes praktek SIM dan latihan langsung nang kono. Tambah sering latihan, tambah lancar engkok tes praktekmu.